Исмат Хушевни Ўзбекистонга қайтариш керак!\n20 Èþíü 2017 09:49 12021\nБугун, ватанпарвар, юртсевар Исмат Хушевнинг туғилган куни! Табрикларнинг кети узилмаётгани тайин. Барча эзгу фикрларга қўшилган ҳолда, Исмат акага бу таваллуд айёми Ўзбекистондан ташқарида қутланаётган сўнггиси бўлишини, келгуси йили 60 йиллик юбилейларини Тошкентда ўтказишни, бизга хизматда бўлиш насиб этишини тилаб қоламиз. Бундан бир неча ой аввал чоп этган ушбу мақоламизни қайта эълон қилишга қарор бердикки, у ҳали долзарбликдан тушгани йўқ.\nБугун Ўзбекистонда бўлаётган оламшумул ўзгаришлар жамиятнинг барча жабҳаларини қамраб олмоқда. Кўп нарса ўзгармоқда, кўпларнинг ҳаёти, яшам тарзи бошқача кўриниш олмоқда. Ўзгариши кутилаётган, аниқроғи шарт бўлган соҳалардан бири матбуотдир.\nХориждаги ўзбек матбуоти деганда бугун кўпчиликнинг ёдига Исмат Хушев келади. Узоқ йиллардан бери Канадада яшаб, хориждаги ўзбеклар томонидан ягона тан олинган ўзбекча нашр “Дунё ўзбеклари” сайтини бошқариб келади. Куни кеча ўз сайтида Ўзбекистон Президенти Шавкат Мирзиёевга хат эълон қилди Исмат Хушев. Узундан узун мактубда хориждаги эмигрантларга, шу жумладан ўзига ҳам Ўзбекистонга қайтишга рухсат сўрабди! Қойил! Эркак одам ёзади буни! Тўғри, у мактубда келтирилган қатордан-қатор исмлар соҳибларининг кўпини умуман танимайман, баъзиларининг исмини биламан холос, яна баъзиларига муносабатим бутунлай салбий, уларнинг Ўзбекистонга қайтиши жамиятни издан чиқаради деган фикрда собитман. Лекин Исмат Хушевнинг бугунги Ўзбекистонга, ўзбек матбуотига қайтиши жамият ҳаётида ижобий натижа беришига ишончим комил. Чунки оқни оқ, қорани қора дейиш кераклигини Президентимиз Шавкат Мирзиёев таъкидлаб турган пайтда, матбуотда буни дейдиган, ёки буни дейишни тўғри бошқаларга ўргата оладиган шахс бўлмаса, ўлганнинг устига тепган қилиб, Президент танқид қилган амалдорни қоралашдан, у танқид қилган соҳани чайнашдан нарига ўтолмаймиз. Айнан Исмат Хушев каби шахснинг Ўзбекистон матбуотида хизмат қилиши кўплаб журналистларга сиртқи мактаб бўлиши муқаррар!\n“Матбуот эркиндир” дейилади, “сўз эркинлиги” дейилади, лекин бу дунёда матбуот ҳеч қачон эркин бўлмайди. Сабаби, у орқасидаги кучга хизмат қилади. Бу куч сиёсий куч бўлиши мумкин, йирик бизнес бўлиши мумкин, лекин барибир пул тўлаган ноғора чалаверади. Ёки ҳеч бўлмаганда, матбуот пул топишнинг йўли ҳисобланади, медиа-бизнес деб бекорга айтишмаган... Юқоридаги фикрларимизнинг ягона истисноси бор: Исмат Хушев! “Дунё ўзбеклари” сайтида Исмат Хушев тадбиқ этган сўз ва фикр, қарашлар эркинлигини, рангбаранглигини дунёнинг ҳеч бир оммавий ахборот воситасида топиб бўлмайди! Исталган мавзуда умуман бир бирига тўла зид икки материални фақатгина Хушев чоп этиб келган холос. Буни амалий семинар ташкил этиб, “матбуотда сўз эркинлиги” деб бақир-чақир қилаётган Ғарб ва океанорти давлатлари медиа-империяларига ўргатиш керакки, ўзларининг нохолис критерияларини бошқаларга тадбиқ этишга уринишдан тўхташсин!\nИсмат Хушев феномени ҳақида гапирганда шунча йиллар давомида хорижда ноихтиёрий яшаб, лекин бирор марта давлатга қарши чиқиши бўлмаганини таъкидлаш лозим. Шахсларни танқид қилгани кўп, лекин Ватанга ҳарши ҳар қандай хорижликларнинг, ёки хориж матбуотида “ўзимизникиларнинг” чиқишларига муносиб жавобни бериб келган. “Озодлик”ка интервью беради доим Исмат Хушев, “Озодлик” интервью олганига пушаймон бўлади, сабаби улар хоҳлаган гапни эмас, ҳақиқатни гапиради. Ўзини Ўзбекистондаги тузумга мухолифат деб эълон қилганлар ўз “қурултой”ларига давъат этишади, очиқ-ойдин саволлари, мулоҳазалари билан шундай гапирадики, “мухолифат” таклиф этганига минг пушаймон қилади. Бу – Исмат Хушев!\nНа Русском 07.07.2020 196\nЖамият 30.06.2020 947


IUT ТАЙЁРЛОВ КУРСЛАРИГА 1 АВГУСТДАН ТИНГЛОВЧИЛАРНИ РЎЙХАТГА ОЛА БОШЛАЙДИ\nЖорий йилнинг 1 август кунидан бошлаб Тошкент шаҳридаги Инҳа университети (IUT)нинг Узлуксиз таълим маркази бўлажак абитуриентлар ҳамда ўз билимини яхшилаб олишни хоҳловчилар учун математика, физика ва инглиз тили бўйича ўқув курсларига рўйхатга ола бошлайди.\nКасб-ҳунар коллежлари, академик лицейлари ҳамда умумтаълим мактабларининг ўқувчилари математика, физика ва инглиз тили фанлари бўйича ўз билимларини ошириш ҳамда Тошкент шаҳридаги Инҳа университети ва бошқа олий ўқув юртларига бўладиган кириш имтиҳонларига тайёрланиш имкониятига эга бўлишади.\nЎқув курсларидан кўзланган асосий мақсад – ёшлар ўртасида математика ва физика фанларига бўлган қизиқишни ошириш, мазкур фанларга иқтидори бор бўлган ўғил-қизларни кашф этиш ҳамда бу фанларни чуқурроқ ўрганиш учун зарур шароитларни яратиб беришдир.\nТайёрлов курсларига тингловчиларни онлайн рўйхатдан ўтказиш 2017 йилнинг 1 августидан 20 августига қадар давом этади. Бунга қизиқиш билдирган барча ёшлар махсус онлайн шаклни тўлдириши лозим. Махсус онлайн шаклга бўлган ишора Тошкент шаҳридаги Инҳа университетининг сайтида 2017 йилнинг 1 август куни эълон қилинади. 22-24 август кунлари қабул тестлари ўтказилади, улардан муваффақиятли ўтган ёшлар 2017 йилнинг сентябрь ойида ўқишни бошлашади.\nЁшлар ўз хоҳишларига кўра бир ёки икки академик йил давом этадиган курсларни танлашлари мумкин. Ҳар бир академик йил уч триместрга бўлинади, ҳар бир триместр уч ой давом этади. Ҳар бир семестр якунида тингловчилар мажбурий тарзда имтиҳон топширишади ва фақатгина имтиҳонларни муваффақиятли топширган тингловчилар тайёрлов курсларидаги ўқишларини давом эттиришади.\nУниверситетнинг Тайёрлов курслари тингловчилари қатор имтиёзларга эга бўлишади. Фақатгина Тошкент шаҳридаги Инҳа университети Тайёрлов курсларининг тингловчилари мазкур университетга кириш имтиҳонларини топширмасдан туриб талаба бўлишлари мумкин.\nКурс якунлари бўйича тингловчилар якуний имтиҳонларни топширадилар ҳамда 60 фоиздан юқори балл тўплаган ва энг яхши тингловчиларнинг дастлабки 30 фоизи қаторидан ўрин эгаллаган тингловчилар Тошкент шаҳридаги Инҳа университетининг талабасига айланадилар. Бунда қайд этиш лозимки, касб-ҳунар коллежлари ҳамда академик лицейларининг биринчи ва иккинчи босқич ўқувчилари, умумтаълим мактабларнинг 10-синф ўқувчилари ҳали ўқув юртини тамомламай туриб, якуний имтиҳон натижаларига кўра университет талабалари бўлишлари мумкин. Фақатгина бу талабалар лицей, коллеж ёки мактабни битириб, диплом ва аттестат олганларидан сўнг университетга қабул қилинадилар.\nЭслатиб ўтамиз, 2017 йилнинг 20 июнь куни Тошкент шаҳридаги Инҳа университети (IUT) Узлуксиз таълим маркази Тайёрлов курси тингловчилари ўртасида якуний имтиҳон ўтказилди. Имтиҳон натижаларига кўра 34 нафар тингловчилар Тошкент шаҳридаги Инҳа университетининг “Компьютер ва дастурий инжиниринг” факультетига ҳамда 8 нафар тингловчилар “Логистика” факультетига ўқишга қабул қилиндилар.


МИРЕНА – Meducate.uz – Дорилар ҳақида маълумотлар ўзбек тилида\nHome Йўриқномалар МИРЕНА\nПрепаратнинг савдо номи: МИРЕНА®\nДори шакли: бачадон ички терапевтик тизими\nБир бачадон ичи терапевтик тизими учун келтирилган.\nФаол модда: 52 мг левоноргестрел.\nЁрдамчи модда: 52 мг полидиметилсилоксанли эластомер.\nБачадон ички тизими (БИТ) ўтказгичнинг найига жойлаштирилган. Тизим Т-симон корпусга жойланган ва тиниқ бўлмаган мембрана билан қопланган, левоноргестрелнинг ажралиб чиқишини бошқарувчи оқ ёки деярли оқ гормонал-эластомерли ўзакдан иборат. Т-симон корпус бир томонидан халқа, бошқа томонидан елкалар билан жиҳозланган. Халқага тизимни олиб ташлаш учун иплар бириктирилган. Тизим ва ўтказгич кўринарли қўшимчалардан ҳоли.\nФармакотерапевтик гуруҳи: прогестаген сақловчи бачадон ички пластик терапевтик тизими.\nАТХ коди: G02BA03\nМирена® – бу Т-симон бачадон ички терапевтик тизими (БИТ) бўлиб, бачадон ичига киритилганидан кейин у левоноргестрел гормонини бевосита бачадон бўшлиғига ажратиб чиқаради. Тизим, бачадон шаклига иложи борича яхшироқ мос келиши учун Т-симон шаклда тайёрланган.\nГормон сақловчи Т-симон корпуснинг вертикал қисми цилиндр шаклида. Вертикал қисмининг пастки томонида халқа бўлиб, унга тизимни олиб ташлаш учун икки ип тизимчаси боғланган.\nТ-симон корпуснинг вертикал қисми, аёл организми томонидан ишлаб чиқариладиган гормонлардан бирига ўхшаш левоноргестрел гормонини сақлайди. Тизим аёл организмига левоноргестрелни доимий тезликда, лекин жуда кам миқдорда (20 микрограмм, яъни суткада граммнинг 20 миллионлик улуши) ажратиб чиқаради. Мирена® бачадоннинг ички қаватини ҳар ой ривожланишини назорат қилиб, ҳомиладорликни олдини шундай оладики, бунда бу қават ҳомиладорликни юз бериши учун етарли қалинликка эришмайди; бир вақтнинг ўзида бачадон бўйни каналининг (бачадонга кириш қисми) нормал шиллиқ қавати қалинлашади, натижада сперма бачадонга кира олмайди ва тухум хужайрасини уруғлантира олмайди. Мирена® спермани бачадон ичига ҳаракат қилишига тўсқинлик қилиб, уруғланишни олдини олади.\nМирена® ҳомилага қарши восита сифатида аёлни стерилизацияси билан бир хил самарага эга. У бугунги кунда энг самарали бўлган мис сақловчи бачадон ички спираллари ва перорал контрацептивлар (контрацептив таблеткалар) каби самаралидир. Тадқиқотлар (клиник синовлар), бир йил давомида Мирена® ишлатувчи ҳар 1000 аёлга фақат иккита ҳомиладорлик ҳолати тўғри келишини аниқлади.\nҲаддан ташқари кўп менструал қон кетишлари бўлган аёлларда Мирена® бачадонга киритилганидан кейин уч ойдан кейиноқ уларнинг жадаллигини аҳамиятли камайишини чақирган. Айрим аёлларда менструал қон кетишлари умуман тўхтаган.\nМирена® контрацепция (ҳомиладорликни олдини олиш), идиопатик меноррагияни (ҳаддан ташқари менструал қон кетишини) даволаш учун ва эстрогенлар билан ўринбосар даволашни ўтказишда эндометрийнинг гиперплазиясини (бачадоннинг ички қаватини ортиқча ўсиб кетишини) олдини олиш учун қўлланади.\nМиренани киритишдан олдин\nМиренани киритишдан олдин, қиндан мазок олиниши, сут безларини кўрувини ўтказилиши, зарурат туғилганда бошқа текширишлар ҳам ўтказилиши, масалан инфекцияларни, шу жумладан жинсий йўл билан юқадиган инфекцияларни аниқлашга қаратилган текширишлар ўтказилиши керак.\nБачадоннинг ҳолати ва ўлчамларини аниқлаш учун гинекологик текшириш ўтказиш керак.\nМиренани қачон ўрнатиш керак.\nМиренани, ушбу БИТ билан ишлаш тажрибасига эга ёки бу муолажани бажаришга яхши ўргатилган шифокор ўрнатиши тавсия қилинади.\nМирена® бачадонга менструал қон кетиши бошланганидан кейин кечи билан етти кун ўтгач киритилиши мумкин. У, шунингдек тиббий абортдан кейиноқ ўрнатилиши мумкин; бунда шифокор генитал инфекциянинг йўқлигига ишонч ҳосил қилиши керак. Миренани туғруқдан кейин олти ҳафта ўтмасдан ўрнатиш мумкин эмас. Мирена® ҳайз кўриш циклининг исталган даврида янги тизим билан алмаштирилиши мумкин. Мирена жинсий алоқадан кейин ишлатиладиган ҳомилага қарши восита сифатида қўлланмайди. Эстрогенлар билан ўринбосар даволаш вақтида бачадоннинг ички қаватини ҳимоя қилиш учун Миренани аменореяси бўлган (ҳайз кўриши кузатилмаган) аёлларда исталган вақтда ўрнатиш мумкин; ҳайз кўриши сақланган аёлларда Миренани ўрнатиш менструал қон кетиши ёки “бекор қилиш” қон кетишининг охирги куни ўтказилади.\nМирена қандай ўрнатилади\nГинекологик текширишдан кейин қин ойнаси деб аталадиган махсус асбоб қинга киритилади ва бачадон бўйнига антисептик эритма билан ишлов берилади. Сўнгра юпқа эгилувчан пластик найча орқали бачадонга Мирена киритилади. Сиз тизимни киритилишини сезишингиз мумкин, лекин у Сизда кучли оғриқни чақирмаслиги керак. юборишдан олдин, агарда талаб қилинса, бачадон бўйнининг маҳаллий анестезиясини қўллаш мумкин. Баъзи аёллар тизим юборилганидан кейин оғриқ ва бош айланишини ҳис қиладилар. Агар тинч ҳолатда ярим соатдан кейин бу ҳолатлар ўтиб кетмаса, эҳтимол бачадон ички тизими нотуғри жойлашган. Гинекологик текшириш ўтказилиши керак; зарурати бўлганида тизим олиб ташланади. Айрим аёлларда Миренани ишлатилиши терида аллергик реакциялар чақиради.\nМирена ишлатиш бўйича йўриқномага мувофиқ, тўғри ўрнатилганида Перл индекси (бир йил давомида контрацептив қўллаётган 100 аёлда ҳомиладорлар сонини акс эттирувчи кўрсаткич) йилига тахминан 0,2% ни ташкил қилади. Экспульсия ёки перфорацияда Перл индекси ўсиши мумкин. Контрацептивни 5 йил давомида қўллаётган 100 нафар аёлда ҳомиладорликлар сонини акс эттирувчи кумулятив кўрсаткич 0,7% ни ташкил қилади. Мирена олиб ташланганидан кейин тизимни бутлиги юзасидан текшириш керак. БИТни олиб ташланиши юзасидан қийинчиликларда Т-симон корпуснинг горизонтал елкасида гормон-эластомер марказ қисмини бир-бир сирғаниб кетиш ҳолатлари аниқланган. БИТнинг бутлиги тасдиқланиши биланоқ, ушбу вазият қўшимча аралашувни талаб этмайди. БИТ горизонтал елкалардаги чекловчи мосламалар марказини Т-симон корпусдан одатда тўлиқ ажралишини олдини олади.\nПациенларнинг алоҳида гуруҳлари\nРепродуктив ёшдаги аёлларда Миренани хавфсизлиги ва самародорлиги аниқланган.\nБиринчи хайз белгилари пайдо бўлгунча Миренани қўллаш учун мувофиқ кўрсатма йўқ.\n65 ёшдан ошган аёлларда Миренани қўлланилиши ўрганилмаган.\nЖигарнинг ўткир касалликлари ёки жигар ўсмалари бўлган аёлларда Миренани қўллаш мумкин эмас.\nБуйрак фаолияти бузилган пациентлар\nБуйрак фаолияти бузилган аёлларда Миренани қўлланилиши ўрганилмаган.\nМирена ўрнатилган кўпчилик аёлларда циклик қон кетишларни характери ўзгаради. Мирена биринчи 90 кун давомида қўлланганида 22% аёлларда қон кетишни давомийлигини ошиши, 67% аёлларда номунтазам қон кетиши аниқланади, уни қўллашда биринчи йилнинг охирида бу ҳолатларнинг тез-тезлиги мувофиқ равишда 3% ва 19% гача пасаяди.\nБиринчи 90 кун давомида қўлланганида бир вақтда 0% аменорея, кам қон кетишлар 11% пациентларда ривожланади. Уни қўллашнинг биринчи йилнинг охирида бу ҳолатларнинг тез-тезлиги мувофиқ равишда 16% ва 57% гача ошади.\nКўпчилик аёлларда Миренани қўллашда эстрогенлар билан давомли ўринбосар даволашда мажмуавий қўлланганида биринчи йил давомида циклик қон кетиш аста-секин тўхтайди.\nЖадвалда Мирена қўлланганида хабар қилинган нохуш дорилар реакцияларини пайдо бўлиш тез-тезлиги бўйича маълумотлар келтирилган. Нохуш реакциялар (НР) пайдо бўлиш тез-тезлиги бўйича: жуда тез-тез (≥1/10), тез-тез (≥1/100 дан <1/10 гача), тез-тез эмас (≥1/1000 дан <1/100), кам (>1/10000 дан <1/1000 гача) ва номаълум тез-тезлиги бўйича бўлинада. Жадвалда MedDRA га мувофиқ аъзолар тизими синфи бўйича НР берилган. Тез-тезлиги бўйича мавжуд маълумотлар НР тахминий пайдо бўлиш тез-тезлигини акс эттиради, Миренани 5091 аёллар ва 12101 аёллар-йил иштирокидаги, контрацептив ва “идиопатик меноррагия” кўрсатмаси бўйича ўтқазилган клини тадқиқотларда рўйхатга олинган. Миренани “эстрогенлар билан ўринбосар даволашни ўтказишда эндометрийнинг гиперплазиясини профилактикаси” кўрсатмаси бўйича ўтказилган клиник тадқиқотларда (514 аёллар ва 12189 аёллар-ёш иштирокида) НР ни юлдузчалар (*,**) белгилангандан ташқари ҳолатларда худди шундай тез-тезликда кузатилганлиги тўғрисида хабар қилинган.\nТизим-аъзоли синф Тез-тез\n(≥1/10 – ≤1/10) Тез-тез эмас\n(≥1/1000 – ≤1/100) Кам\n(≥1/10000 – ≤1/1000)\nРуҳий бузилишлар Руҳий тушкун-лик/депрессия, асабийлашиш, либидони пасайиши\nОшқозон-ичак томонидан бузилишлар Қориндаги оғриқлар/тос соҳадаги оғриқлар, кўнгил айнаши Қорин дам бўлиши\nТери ва териости тўқималар томонидан бузилишлар Акне\nАлопеция, гирсутизм, қичишиш, экзема, хлоазма/ гиперпигментация Тошма, эшак еми\nСкелет-мушак тизими ва бириктирувчи тўқималар томонидан бузилишлар Орқада оғриқ**\nРепродуктив тизими ва сут безлари томонидан бузилишлар Хавфсиз тухумдон кисталари. Қон кетишларни характерини ўзгариши, олигоменорея ва аменорея\nТос оғриги, дисменорея,\nқиндан ажрамалар, вульвовагинит,* сут безларида оғриқ сезиши**\nБИТ экспульсияси (тўлиқ ва қисман) Кичик тос аъзоларни яллиғланиш ласалликлари. Эндометрит,\nцервицит/ Папаниколау усули бўйича суртма II синф Бачадон перфорацияси***\nУмумий характерга эга ва юборилган жойи томонидан асоратлар Шиш\nЛаборатор ва инструментал текшириш маълумотлари Вазни ошиши\n* “Тез” кўрсатма бўйича “эстрогенлар билан ўринбосар даволашни ўтказишда эндометрийнинг гиперплазиясини профилактикаси”.\n** “тез-тез” кўрсатма бўйича “эстрогенлар билан ўринбосар даволашни ўтказишда эндометрийнинг гиперплазиясини профилактикаси”.\n*** Бу тез-тезлик эмизикли аёллар иштироқ этмаган клиник тадқиқотларга асосланган. БИТ ни қўлловчи шахсларни катта проспектив қиёсий ноинтервенцион когорт тадқиқотларда эмизикли аёлларда ёки туғруқдан кейин 36 хафтагача бўлган муддатда тизим киритилган аёлларда перфорация сони кам бўлган (“Қўллашда махсус огоҳлантирилиш ва эҳтиёткорлик чоралари” бўлимига қаранг).\nАйрим реакцияларни, уларни синонимини ва улар билан боғлик бўлган вазиятларни таърифлаш учун MedDRA га мувофиқ терминлар кўплаб холатларда ишлатилган.\nЖинсий шерик жинсий алоқа вақтида ипларни ҳис этиши мумкин.\nАгар Мирена ўрнатилган аёлларда ҳомиладорлик юз берса, эктопик ҳомиладорликнинг нисбий хавфи ошади.\nЭмизикли аёлларда перфорация хавфи ошади.\nБИТ ўрнатилган вақтда сепсисни (ўлим билан якунланиши мумкин бўлган ниҳоятда оғир тизимли инфекциялар) пайдо бўлиш ҳоллари қайд этилган.\nМиренани “эстрогенлар билан ўринбосар даволашни ўтказишда эндометрий гиперплазиясини (бачадоннинг ички қаватини хаддан зиёд ўсиб кетишини) олдини олиш” кўрсатмаси бўйича қўлланганда сут бези ракини юз бериш хавфи номаълум. Сут бези раки ҳоллари ҳақида хабар берилган (тез-тезлиги номаълум).\nМиренани ўрнатиш ёки олиб ташлаш муолажаси билан боғлиқ қуйидаги НР тўғрисида хабар берилган:\nмуолажа вақтида оғриқ, муолажа вақтида қон кетиши, БИТ ни ўрнатиш билан боғлиқ бўлган бош айланиши ёки ҳушдан кетиш билан кечувчи вазовагал реакция. Муолажа тутқаноғи бўлган пациенткаларда тутқаноқ хуружини қўзғатиши мумкин. Санаб ўтилган ҳар қандай ёки бошқа ножўя самаралар ривожланганда шифокорга хабар бериш керак.\nМирена®ни қуйида санаб ўтилган ҳар қандай ҳолатларда ишлатиш мумкин эмас:\nҲомиладорлик ёки унга гумон қилиш.\nЧаноқ аъзоларининг мавжуд бўлган ёки қайталанувчи яллиғланиш касалликлари.\nСийдик-жинсий йўлларининг қуйи бўлимларининг инфекциялари.\nТуғруқдан кейинги эндометрит.\nОхирги уч ой ичидаги септик аборт.\nИнфекцияларга юқори мойиллик билан кечувчи касалликлар.\nБачадон бўйнининг дисплазияси.\nБачадон ёки бачадон бўйнининг хавфли ўсмалари.\nПрогестагенга боғлиқ ўсмалар, шу жумладан сут безининг раки.\nНоаниқ этиологияли бачадондан патологик қон кетиши.\nБачадоннинг туғма ёки орттирилган аномалиялари, шу жумладан бачадон бўшлиғини деформациясига олиб борувчи фибромиомалар.\nЖигарнинг ўткир касалликлари ёки ўсмалари.\nМирена® мутахассис билан маслаҳатлашгандан кейин эҳтиёткорлик билан ишлатилиши мумкин ёки тизим бачадонга киритилганидан кейин тез орада Сизда қуйидаги патологик ҳолатлардан бири биринчи марта пайдо бўлса ёки агарда Сизнинг шифокорингиз уни олиб ташлаш кераклиги тўғрисидаги масалани муҳокама қилиши мумкин:\nмигрень, бош миянинг ўткинчи ишемиясини кўрсатувчи кўришни асимметрик йўқотилиши билан ёки бошқа симптомлар билан кечувчи ўчоқли мигрень;\nодатдаги бўлмаган кучли бош оғриғи;\nяққол артериал гипертензия;\nқон айланишини оғир бузилишлари, шу жумладан инсульт ва миокард инфаркти.\nАгар Сиз узоқ вақт қандайдир препаратларни (масалан, тутқаноққа қарши воситаларни) қўллаётган бўлсангиз, бу ҳақида сиз шифокорга хабар беришингиз керак. Гестагенларнинг метаболизми, ферментларнинг индукторлари, айниқса тиришишга қарши воситалар (масалан, фенобарбитал, фенитоин, карбамазепин) ва инфекцияларни даволаш учун воситалар (масалан, рифампицин, рифабутин, невирапин, эфавиренз) каби дори препаратларининг метаболизмида қатнашувчи цитохром Р450 изоферментларининг индукторлари ҳисобланган воситалар бир вақтда қўлланганида кучайиши мумкин. Бу препаратларнинг Миренанинг самарадорлигига таъсири номаълум, лекин улар жиддий эмас деб тахмин қилинади, чунки Мирена асосан маҳаллий таъсирга эга.\nСўнгги вақтлардаги айрим текширишларнинг натижалари, фақат гестаген сақловчи контрацептивларни қабул қилаётган аёлларда, веноз тромбознинг хавфи бироз ошиши мумкинлигини кўрсатади; бироқ бу натижалар етарли даражада аниқ эмас. Шундай бўлсада, веналар ва артериялар тромбозининг белгилари пайдо бўлганида, Сиз дарҳол шифокорга мурожаат қилишингиз керак. Веноз ёки артериал тромбознинг симптомларига: оёқларда бир томонлама оғриқ ва/ёки шиш; кўкрак қафасида, у чап қўлга бериш-бермаслигидан қатъий назар кучли оғриқ; нафасни тўсатдан пайдо бўладиган яққол бузилишлари; тўсатдан пайдо бўлган йўтал; ғайриоддий оғир узоқ муддатли бош оғриғи; кўришни тўсатдан қисман ёки тўлиқ йўқотиш; иккита кўриш; чўзилган ёки қийинлашган нутқ; бош айланиши; коллапс (баъзида тиришиш хуружи билан); ҳолсизлик ёки тананинг бир томонида ёки бир қисмида тўсатдан пайдо бўлган сезувчанликни жуда аҳамиятли йўқолиши; ҳаракат бузилишлари, қоринда кескин оғриқ киради. Кўз қон томирларида тромбни ҳосил бўлиши белгиларига кўришни тушунтириб бўлмайдиган қисман ёки тўлиқ йўқолиши ва ҳар қандай бошқа тушунтириб бўлмайдиган унинг бузилишлари киради.\nҲозирги вақтгача веналарнинг варикоз кенгайиши ёки юза тромбофлебитни (веналарни тромбни ҳосил бўлиши билан) веноз тромбоэмболия орасида боғлиқлик бор ёки йўқлиги аниқланмаган.\nМирена® ҳеч қачон ҳомиладор бўлмаган ёш аёллар учун ва ёш ўтган сари бачадоннинг ўлчамларини камайиши билан кечувчи постменопаузал даврдаги аёллар учун биринчи танлов усули ҳисобланмайди.\nЎтказгич найчаси, бачадонга юбориш вақтида Миренани микроорганизмлар билан ифлосланишдан ҳимоя қилишга ёрдам беради, Миренанинг ўтказгичи эса, инфекциянинг хавфини минимумга етказиш учун ўзига хос тузилган. Шунга қарамасдан, тизим бачадонга киритилганидан кейин ўша заҳотиёқ ва кейинги тўрт ой давомида чаноқ аъзоларининг инфекциясини хавфи юқори бўлади. Бачадон ички тизимларини ишлатувчи беморларда чаноқ аъзоларининг инфекциялари, кўпинча жинсий йўл билан юқадиган касалликларга киради. Инфекциянинг хавфи, агар аёл ёки унинг шериги бир нечта жинсий шерикка эга бўлса, ошади. Чаноқ аъзоларининг инфекциялари аниқланганида уларни дарҳол даволаш керак. Бу инфекциялар бола туғиш қобилиятини бузиши ва келажакда бачадондан ташқари ҳомиладорлик хавфини ошириши мумкин.\nЧаноқ аъзоларининг бир неча кун давомидаги даволашга чидамли қайталанувчи инфекцияларида Мирена® олиб ташланиши керак. Агар Сизда қориннинг пастки қисмида оғриқ, иситма, жинсий алоқа билан боғлиқ оғриқ ёки ғайриоддий қон кетиши пайдо бўлса, дарҳол шифокор билан маслаҳатлашинг.\nАгар ташхис қўйилгандан сўнг кучли оғриқ ёки иситмани кўтарилиши давом этса, Сизда жиддий инфекциянинг борлигини англатиши мумкин, бунда даволашни зудлик билан давом эттириш мумкин.\nОлиго- ва аменорея\nТуғруқ ёшидаги аёлларда олиго- ва аменорея аста-секин, Миренани қўллашни биринчи йилининг охирига келиб, мувофиқ равишда тахминан 57% ва 16% ҳолатларда ривожланади. Агар ҳайз кўриш охирги ҳайз кўриш бошланганидан кейин олти ҳафта давомида кузатилмаса, ҳомиладорликни истисно қилиш лозим. Аменореяда ҳомиладорликка такрорий тестлар, агар фақат ҳомиладорликнинг бошқа белгилари бўлмаса, шарт эмас. Миренани доимий эстроген билан ўринбосар даволаш билан мажмуада қўлланса, кўпчилик аёлларда Миренани қўллашнинг биринчи йили давомида аста-секин аменорея ривожланади.\nЭкспульсия (бачадон ички тизимини тушиши)\nҲайз кўриш вақтида бачадон мушакларининг қисқариши бачадон ички тизимини силжишига ёки хатто уни бачадондан итарилиб чиқиб кетишига олиб келади. Бўлиши мумкин бўлган симптомларга оғриқ ва Сиз учун ғайритабиий қон кетиши киради. Агарда Мирена бачадон бўшлиғида силжиса, унинг самарадорлиги пасаяди. Ипларни масалан, Сиз душ қабул қилаётганингизда, бармоқлар билан текшириш тавсия қилинади. Агарда Сиз бачадон ички тизимини силжиши ёки тушишининг белгиларини аниқласангиз ёки ипларни ушлаб кўролмасангиз, жинсий алоқалардан сақланиш ёки бошқа контрацепция усулларини қўллаш, шунингдек иложи борича тезроқ шифокорга мурожаат қилиш керак. Мирена менструал қон кетишларининг жадаллигини камайтиради; уларнинг жадаллигини ошиши тизимни тушиб кетганини кўрсатади.\nПерфорация ва пенетрация\nБачадон танаси ёки бачадон бўйини перфорацияси ёки пенетрацияси бачадон ички контрацептиви таъсирида, айниқса контрацептивни киритиш вақтида кузатилади ва Мирена препаратининг самарадорлигини пасайтириши мумкин. Бундай тизим олиб ташланиши керак. Бачадон ички тизимидан фойдаланган шахсларда ўтказилган йирик, проспектив, қиёсий ноинтервенцион когорт текширувларда (N=61448 аёллар) перфорацияни ривожланиш частотаси барча когорт текширувларида 1000 та киритилгандан 1,3 (ишончли интервал (ИИ) 95% бўлганида: 1,1-1,6); Мирена препаратини қўллаган текширувлардаги 1000 шахсларга 1.4 (ИИ 95% бўлганида: 1,1-1,8) ва мисли бачадон ички тизимини қўллаган когорт шахсларда 1000 киритилгандан 1,1 (ИИ 95% бўлганида: 0,7-1,6) ташкил этган.\nТадқиқотлар эмизикли аёлларга, шунингдек туғруқдан сўнг 36 ҳафтагача бўлган муддатда киритиш перфорацияни ривожланиш хавфи юқори бўлишини кўрсатади (1-жадвалга қаранг). Бу хавф омиллари киритилаётган бачадон ички тизими турига боғлиқ бўлмаган.\n1-жадвал. Эмизиш факти ва туғилгандан бошлаб тизим киритилгунча (туққан аёллар) вақт бўйича страфикацияланган барча текширилаётган когортлар учун 1000 та киритилган аёлда перфорацияни ривожланиш частотаси\nКиритиш вақтида эмизиш Киритиш вақтида эмизмаслик\nКиритиш < 36 ҳафта туққандан кейин 5,6 (ИИ 95% бўлганида 3,9–7,9; n=6047 киритиш) 1,7 (ИИ 95% бўлганида 0,8–3,1; n = 5927 киритиш)\nКиритиш > 36 ҳафта туққандан кейин 1,6 (ИИ 95% бўлганида 0,0-9,1; n=608 киритиш) 0,7 (ИИ 95% бўлганида 0,5–1,1; n = 41910 киритиш)\nБачадони орқага мустаҳкам эгилган аёлларда перфорация хавфи юқори бўлиши мумкин.\nКамдан-кам ҳолларда, одатда бачадонга юбориш вақтида, Мирена бачадон деворига кириб кетиши (пенетрация) ёки тўлиқ тешиши (перфорация, ёки тешилиш) мумкин, бу Миренанинг самарадорлигини пасайтириши мумкин.\nБачадон бўшлиғи чегарасидан ташқарига чиққан бачадон ички тизими самарасиздир ва у иложи борича тезроқ олиб ташланиши керак.\nТуғруқдан кейин қисқа вақт ўтгач БИТ ни ўрнатиш вақтида бачадоннинг перфорациясини хавфи юқори бўлиши мумкин.\nМирена ишлатилганида ҳомиладорлик жуда ҳам кам ҳолларда юз беради. Агарда Сиз Миренани қўллаш даврида ҳомиладор бўлиб қолсангиз, эҳтимол ҳомила бачадондан ташқарида (бачадондан ташқари ҳомиладорлик) бўлиши мумкин. Бачадондан ташқари ҳомиладорлик – дарҳол шифокор аралашувини талаб қилувчи оғир патологик ҳолатдир.\nБачадондан ташқари ҳомиладорликни пайдо бўлиш хавфи, илгари бачадондан ташқари ҳомиладорлик кузатилган аёлларда, шунингдек бачадон найчаларида жарроҳлик аралашуви ёки чаноқ аъзоларининг инфекцияси бўлган аёлларда юқори бўлади.\nСизда бачадондан ташқари ҳомиладорлик бўлгани ва Сиз зудлик билан шифокорга мурожаат қилишингиз лозимлиги тўғрисида қуйидаги симптомлар далолат бериши мумкин:\nҲайз кўриш циклларини йўқолиши, шундан сўнг доимий қон кетиши ёки оғриқ пайдо бўлади.\nҚориннинг пастки қисмида адашган ёки жуда кучли оғриқ.\nҚон кетиши ва бош айланишини ҳис қилиш билан кечувчи нормал ҳомиладорлик белгилари.\nАйрим аёллар Мирена киритилганидан кейин бош айланишини ҳис этадилар. Бу – нормал физиологик реакциядир. Шифокорлар Мирена киритилганидан кейин бироз вақт давомида аёлларга дам олишни таклиф қиладилар.\nМиренанинг ҳомилага қарши таъсир самараси асосан унинг маҳаллий таъсири билан боғлиқ бўлганлиги туфайли, туғруқ ёшидаги аёлларда фолликулани ёрилиши билан кечувчи овулятор цикл сақланиб қолади. Баъзида фолликуланинг дегенерацияси кечикади ва унинг ривожланиши давом этиши мумкин. Кўпчилик ҳолларда бу ҳолат симптомсиз кечади, аммо баъзида у чаноқ соҳасида оғриқ ёки жинсий алоқа вақтида оғриқ билан намоён бўлади. Фолликулани катталашиши, гарчи улар одатда мустақил йўқолсада, баъзида шифокор аралашувини талаб қилади.\nМиренани юракнинг туғма ёки орттирилган нуқсонлари бўлган аёлларда, юрак мушагининг инфекцион яллиғланиш хавфи туфайли эҳтиёткорлик билан ишлатиш керак. Бундай беморларга, Миренани ўрнатиш ёки олиб ташлашда антибиотиклар билан профилактик даволаш курсини ўтказиш керак.\nҚандли диабети бўлган ва Миренани ишлатаётган аёлларда қонда глюкоза миқдорини мунтазам аниқлаш лозим. Бироқ, Миренани қўллаётган қандли диабети бўлган аёлларда терапевтик кўрсатмаларни ўзгартиришнинг зарурати йўқ.\nМирена посткоитал контрацепция учун қўлланмайди.\nМавжуд маълумотлар, Миренани қўлланиши постменопауза давридаги 50 ёшгача бўлган аёлларда сут бези ракини ривожланиш хавфини оширмаслигидан далолат беради. «Эстрогенлар билан ўринбосар даволашни ўтказишда эндометрий гиперплазиясини олдини олиш» кўрсатмаси юзасидан Миренани ўрганиш бўйича тадқиқотлар вақтида олинган маълумотлар чекланганганлиги туфайли, Миренани ушбу кўрсатма бўйича ишлатилганда сут бези ракини юз бериш хавфи тасдиқланиши хам ёки рад этилиши мумкин эмас.\nМиренада сақланадиган ёрдамчи моддалар\nМиренанинг Т-симон асоси барий сульфати сақлайди, у рентгенологик текширишда кўринарли бўлиб қолади.\nШифокор билан қачон маслаҳатлашиш лозим.\nБачадон ички тизими ўрнатилганидан кейин 4-12 ҳафтадан сўнг шифокор сизни текшириши керак, кейинчалик бир йилда камида бир марта мунтазам шифокор кўриклари зарур.\nШифокор билан иложи борича тезроқ маслаҳатлашинг, агар:\nСиз қинда ипларни сезмай қолган бўлсангиз.\nСиз тизимнинг пастки қисмини пайпаслай олсангиз.\nСиз ҳомиладорман деб тахмин қилсангиз.\nСиз қоринда доимий оғриқни, иситмани сезсангиз ёки қиндан ажралмаларнинг ғайритабиий характерини аниқласангиз.\nСиз ёки сизнинг шеригингиз жинсий алоқа вақтида оғриқ сезсангиз.\nСиз ҳайз кўриш циклининг беҳосдан ўзгаришларини (масалан, агарда сизда ҳайз кўриш оз ёки умуман бўлмаган, сўнгра эса доимий қон кетиши ёки оғриқ, ёки ҳайз кўриш хаддан ташқари кўп бўлиб қолган) сезсангиз.\nСизда бошқа тиббий муаммолар, масалан мигрен туридаги бош оғриғи ёки такроранадиган бош оғриғи, кўришни беҳосдан бузилишлари, сариқлик, артериал босимни ошиши ёки «Қўллаш мумкин бўлмаган ҳолатлар»ва «Эҳтиёткорлик билан қўллаш керак» бўлимларида санаб ўтилган бошқа касалликлар ва ҳолатлар пайдо бўлган бўлса.\nАгар Сиз ҳомиладор бўлишни ёки бошқа сабабларга кўра Миренани олиб ташлашни истасангиз нима қилиш керак\nСизнинг шифокорингиз бачадон ички тизимини исталган вақтда осонгина олиб ташлаши мумкин, шундан сўнг ҳомиладор бўлишингиз мумкин. Одатда олиб ташлаш оғриқсиз кечади. Мирена олиб ташланганидан кейин туғиш фаолияти тикланади.\nҲомиладор бўлишни хоҳламасангиз, Мирена ҳайз кўриш циклининг кечи билан еттинчи куни олиб ташланиши керак. Агар Мирена циклнинг еттинчи кунидан кечроқ олиб ташланса, уни олиб ташлангунича камида етти кун давомида контрацепциянинг тўсиқ усулларидан (масалан, презервативдан) фойдаланиш керак. Агарда Мирена қўлланганида ҳайз кўриш кузатилмаса, бачадон ички тизимини олиб ташлашдан етти кун олдин ҳомилага қарши тўсиқ усулларини қўллаш ва уларни ҳайз кўриш бошлангунича давом эттириш керак. Аввалги Мирена олиб ташланганидан кейин ўша заҳотиёқ янги Миренани ўрнатиш ҳам мумкин; бундай ҳолларда ҳомиладорликдан сақланишнинг ҳеч қандай қўшимча чоралари талаб қилинмайди.\nМиренани қанчалик узоқ ишлатиш мумкин\nМирена беш йил давомида ҳомиладорликдан ҳимояни таъминлайди, шундан сўнг уни олиб ташлаш керак. Сизнинг хоҳишингизга кўра, эскиси олиб ташланганидан кейин янги Миренани ўрнатиш мумкин.\nҲомила бўлиш қобилиятини тикланиши\n(Миренани ишлатиш тугаганидан кейин ҳомиладор бўлиш мумкинми)\nҲа, мумкин. Мирена олиб ташланганидан кейин, у Сизнинг нормал туғруқ фаолиятингизга таъсир кўрсатмайди. Мирена олиб ташланганидан кейин ҳомиладорлик биринчи ҳайз кўриш цикли давомида юз бериши мумкин.\nҲайз кўриш циклига таъсири (Мирена Сизнинг ҳайз кўриш циклингизга таъсир қилиши мумкинми) Мирена ҳайз кўриш циклига таъсир қилади. Унинг таъсири остида ҳайз кўришни ўзгариши ва суркалувчи ажралмалар характерига эга бўлиши, узоқроқ давом этиши ёки кам давомийликка эга бўлиши, одатдагига нисбатан ҳаддан ташқари кўп ёки кам қон кетишлари билан кечиши ёки умуман тўхташи мумкин.\nМирена ўрнатилганидан кейин биринчи 3-6 ой давомида аёлларда, уларнинг одатдаги ҳайз кўришдан ташқари, кўпроқ қонли суркалувчи ажралмалар ёки озгина қон кетишлари кузатилади. Айрим ҳолларда бу даврда жуда кўп ёки узоқ муддатли қон кетишлари аниқланади. Агар Сиз ўзингизда кўрсатилган симптомларни аниқласангиз, айниқса улар йўқолмаётган бўлса, бу ҳақида шифокорга хабар беринг.\nМирена қўлланганида ҳар ой ўтиши билан қон кетган кунлар сони ва йоқотилаётган қон миқдори аста-секин камайиб бориши эҳтимолдан ҳоли эмас. Айрим аёллар вақти келиб, ҳайз кўриш бутунлай тўхтаганини аниқлайдилар. Мирена ишлатилганида ҳайз кўриш билан йўқотилаётган қон миқдори одатда камайиши туфайли, кўпчилик аёлларда қонда гемоглобиннинг юқори миқдори кузатилади.\nТизим олиб ташланганидан кейин ҳайз кўриш цикли тикланади.\nҲайз кўриш кузатилмаслиги (ҳайз кўриш кузатилмаслиги нормал ҳолатми)\nҲа, агар сиз Миренани ишлатаётган бўлсангиз. Агар Миренани ўрнатгандан кейин ҳайз кўриш йўқолганини аниқласангиз, бу гормонни бачадоннинг ички қаватига таъсири билан боғлиқдир. Ички қаватни ҳар ойлик қалинлашиши юз бермаса, демак, ҳайз кўриш сифатида бачадондан чиқадиган хеч нарса йўқ. Бу, сизни менопаузага эришганингизни ёки сиз ҳомиладорлигингизни билдирмайди. Қонда сизнинг шахсий гормонларингизни даражаси нормал қолади.\nАмалда ҳайз кўрмаслик аёлнинг саломатлиги учун катта ютуқ бўлиши мумкин.\nСиз ҳомиладорлигингизни қандай билишингиз мумкин\nМиренани ишлатаётган аёлларда, хатто улар ҳайз кўрмасалар ҳам, ҳомиладорликнинг эҳтимоли кам.\nАгар сизда олти ой давомида ҳайз кўриш кузатилмаса ва сиз бундан қайғураётган бўлсангиз, ҳомиладорлик тестини ўтказинг. Манфий натижа олинганида қўшимча синамаларни ўтказишга, фақат агар сизда ҳомиладорликнинг бошқа белгилари, масалан, кўнгил айниши, кучли чарчоқлик ёки сут безларининг оғриғи бўлмаса, зарурати йўқ.\nМирена оғриқ ёки дискомфорт чақириши мумкинми\nАйрим аёллар бачадон ички тизими ўрнатилганидан кейин биринчи икки-уч ҳафта давомида оғриқни (менструал санчиқларни эслатувчи) ҳис қилишади. Агарда сиз кучли оғриқни ҳис этаётган бўлсангиз ёки оғриқ тизим ўрнатилганидан кейин уч ҳафтадан ортиқ давом этаётган бўлса, ўзингизнинг шифокорингизга ёки сизга Миренани қўйган даволаш муассасасига мурожаат қилинг.\nМирена жинсий алоқага таъсир қиладими\nНа сиз, на сизнинг шеригингиз жинсий алоқа вақтида бачадон ички тизимини сезмасликлари керак. Акс ҳолда сизнинг шифокорингиз тизимни тўғри турганига ишонч ҳосил қилмагунича, жинсий алоқалардан сақланиш керак.\nМиренани ўрнатиш ва жинсий алоқа орасида қанча вақт ўтиши керак.\nЭнг яхшиси, сизнинг организмингиз дам олиши, Мирена бачадон ичига киритилганидан кейин 24 соат давомида жинсий алоқалардан сақланиш керак. Бироқ Мирена ўрнатилган вақтдан бошлаб ҳомилага қарши таъсирга эгадир.\nТампонларни ишлатса бўладими\nГигиеник прокладкаларни ишлатиш тавсия қилинади. Агарда сиз барибир тампонларни қўллаётган бўлсангиз, Миренанинг ипларини чиқариб юбормаслик учун уларни жуда эҳтиёткорлик билан алмаштириш керак.\nАгарда Мирена бачадон бўшлиғидан ўзидан-ўзи чиқиб кетса нима бўлади\nЖуда кам ҳолларда ҳайз кўриш вақтида Миренани ташқарига итариб чиқариб юборилиши юз бериши мумкин. Менструал қон кетишида қон йўқотилишининг ғайритабиий ошиши, Миренани қиндан тушиб кетганини билдириши мумкин. Шунингдек Миренани бачадон бўшлиғидан қинга қисман чиқиши хам бўлиши мумкин (сиз ва сизнинг шеригингиз жинсий алоқа вақтида буни сезишингиз мумкин). Миренани бачадондан тўлиқ ёки қисман чиқишида унинг ҳомилага қарши таъсири дарҳол тўхтайди.\nМирена жойида турганини қайси белгиларга қараб билиш мумкин\nСизда ҳайз кўриш тугагандан кейин, сиз ўзингиз Миренанинг иплари жойида турганини текшириб билишингиз мумкин. Ҳайз кўриш тугаганидан кейин бармоғингизни эҳтиёт бўлиб қинга тиқинг ва бачадоннинг кириш қисмига яқин жойда (бачадон бўйни) унинг охиридаги ипни ушлаб кўринг.\nИпларни тортиш мумкин эмас, чунки сиз уларни беҳосдан чиқариб юборишингиз мумкин. Агар сиз ипларни ушлаб кўролмасангиз, шифокорга мурожаат қилинг.\nМирена®ни ҳомиладорлик вақтида ёки шубҳа туғилганда қўллаш мумкин эмас.\nМирена® қўйилган аёлларда ҳомиладорлик – жуда ҳам кам учрайдиган ҳолатдир. Лекин, агар Мирена® бачадон бўшлиғидан чиқиб кетса, Сиз ҳомиладорликдан энди ҳимоя қилинмайсиз ва Сиз ўз шифокорингиз билан маслаҳатлашгунча контрацепциянинг бошқа усулларини ишлатишингиз керак.\nМирена®ни ишлатаётган вақтда, айрим аёлларда менструал қон кетиши бўлмайди. Менструал қон кетишини бўлмаслиги албатта ҳомиладорликнинг белгиси бўлиб хизмат қилмайди.\nАгар Сизда ҳайз кўриш бўлмаса ва бир вақтнинг ўзида ҳомиладорликнинг бошқа белгилари (кўнгил айниши, кучи чарчоқлик, сут безларида оғриқлик) бўлса, Сиз ҳомиладорлик тестини ўтказиш ва текширувдан ўтиш учун шифокорга мурожаат қилишингиз керак.\nАгар Сизда Миренани ишлатиш вақтида ҳомиладорлик юз берган бўлса, Мирена иложи борича тезроқ олиб ташланиши керак. Агар ҳомиладорлик вақтида Мирена® бачадонингизда қолиб кетса, ҳомилани тушиши, инфекциялар ёки барвақт туғруқларнинг хавфи ошади. Сиз шунингдек сунъий абортни мақсадга мувофиқлигини муҳокама қилишингиз мумкин. Миренада сақланадиган гормон бачадон бўшлиғига ажралиб чиқади. Бу, гарчи қон ва йўлдош орқали ҳомилага гормон жуда оз миқдорда тушсада, ҳомила гормоннинг нисбатан юқори маҳаллий контрацепциясининг таъсирига дучор бўлишини англатади. Ҳозирги вақтда гормоннинг бундай миқдорини ҳомилага таъсири номаълум, чунки бачадонида мирена бўлган аёлларда ҳомиладорликни юз бериш ҳолати жуда кам.\nБироқ бугунга келиб, ҳомиладорлик табиий туғруққача сақланиб қолганида Миренани ишлатилиши чақирган туғма нуқсонлар тўғрисида далиллар йўқ.\nМиренани ишлатиш вақтида болани эмизиш мумкин. Левоноргестрел эмизикли аёлларнинг кўкрак сутида аҳамиятсиз миқдорда аниқланган. Левоноргестрелнинг дозасини тахминан 0,1% эмизиш жараёнида бола организмига тушиши мумкин. Туғруқдан кейин олти ҳафтадан сўнг Мирена ишлатилганида болани ўсиши ва ривожланишига ҳеч қандай хавфли таъсирлари аниқланмаган. Мирена кўкрак® сутининг миқдори ва сифатига таъсир қилмайди.\nҲомиладорлик ёки эмизиш вақтида қандайдир дори препаратларини қабул қилишдан олдин шифокор билан маслаҳатлашинг.\nБачадон ички терапевтик тизими 20 мкг/24 соат. 1 бачадон ички терапевтик тизим 20 мкг/24 соат левоноргестрел сақловчи TYVEK материал ва полиэстер (PETG ёки APET) стерил блистерга жойланади.\nБлистер қўллаш бўйича йўриқномаси билан бирга картон қутига жойланади.\nҚуруқ, ёруғликдан ҳимояланган жойда, 30оС дан юқори ҳароратда.\nЯроқлилик муддати (киритилгунча)\nОлдинги мақолаАммиак эритмаси 10%19.04.2018


ОАВ: Миср суди Мурсийнинг 300га яқин тарафдорига ҳукм ўқиди\n09:53 / 01.12.2016\nМиср ҳарбий суди мамлакатнинг собиқ президенти Муҳаммад Мурсийнинг 296 нафар тарафдорини 1 йилдан 25 йилгача бўлган қамоқ жазосига маҳкум этди. Улар Исмоилия вилоятидаги зўравонликлар ва тартибсизликларга алоқадорликда айбдор деб топилган, деб ёзмоқда Синьхуа агентлиги маҳаллий ОАВга таянган ҳолда.\n2013 йил июль ойида Миср армияси "Мусулмон биродарлар" ҳаракатининг ҳокимият тепасида бўлишидан халқ норозилиги кучайиб бораётганини айтиб, Мурсийни ҳокимиятдан четлатган ва ўтиш даврини эълон қилган эди. Мурсий тарафдорлари давлат раҳбарини ўз лавозимига тиклашни талаб қилиб оммавий норозиликлар ўтказишди. Бунинг оқибатида юзлаб мисрликлар ҳалок бўлди. Собиқ давлат раҳбари қаторида кўплаб фаоллар ҳам ҳибсга олинди.\n2013 йил августида Мурсий тарафдорлари Исмоилия вилоятидаги суд мажмуасига ҳужум қилгани натижасида 10га яқин хавфсизлик идоралари ходимлари қурбон бўлганди. Агентликнинг ёзишича, ушбу ҳужум раҳбарларидан бирига 25 йиллик қамоқ жазоси тайинланган. 270дан ортиғига 15 йиллик жазо чораси белгиланган. Олти киши эса оқланган.\nҳарбий суд Миср Муҳаммад Мурсий


Ўзбекистонда янги пул ўтказмалари тизими ўз ишини бошламоқда\n21:57 / 24.10.2016\nФранциянинг пул ўтказмалари тизими Теmpo Money Transfer Россия ва МДҲ давлатларида ўз фаолиятини бошлади. Бу ҳақда Теmpo Money Transfer’га иқтибос келтирган ҳолда Cnews хабар берди.\nТизим Россия бозорида жорий йилнинг 1-чорагида ўз ишини бошлаган, деб маълум қилди компания президенти Жеффри Фанью. Компания онлайн-лойиҳани ишга тушириши билан тизим Россиядан ташқари, МДҲнинг яна 6 та давлати: Ўзбекистон, Арманистон, Беларусь, Қирғизистон, Тожикистон ва Украинада ишлай бошлади. Умумий ҳисобда лойиҳа 270 дан кўпроқ банкни қамраб олди, бу канал орқали тўловларни бериш тармоғи 26 минг бўлимни ташкил қилди.\nТеmpo тизими орқали пулларни олиш билан шуғулланувчи пунктлар сони 13 мингдан кўпроқни ташкил қилади. Компанияда таъкидланишича, бу хизмат 35 та давлатни қамраб олувчи йирик миқёсдаги лойиҳанинг ишга туширилиши доирасида мумкин бўлди. Бунгача тизим орқали пулларни жўнатишни фақатгина Франция ва Германиядангина амалга ошириш мумкин эди.\nФаньюнинг айтишича, умумий ҳолда МДҲ ва хусусан Россия катта ҳажм ва улкан салоҳиятга эга бозор ҳисобланади.\n3-чорак якунларига кўра, Тempo компанияси 120 та давлатда ишловчи 195 мингта пунктдан иборат тармоққа эга бўлган.\nТеmpo Money Transfer


ҚИШЛОҚДА ХИЗМАТ КЎРСАТИШ ВА СЕРВИС - Ўзбекистон овози газетаси\nҚИШЛОҚДА ХИЗМАТ КЎРСАТИШ ВА СЕРВИС\nЎзбекистон Халқ демократик партияси Қашқадарё вилоят ва Қарши туман кенгашлари ташаббуси билан вилоят ҳокимлигининг ҳудудларни комплекс ривожлантириш йиғма бошқармаси, халқ депутатлари вилоят ва туман Кенгашларидаги партия гуруҳлари ҳамда Фуқаролик жамияти шаклланишини мониторинг қилиш мустақил институти ҳудудий бўлинмаси ҳамкорлигида қишлоқда хизмат кўрсатиш ва сервис соҳасини ривожлантириш мавзусига бағишланган давра суҳбати ташкил этилди.\nБугунги кунда халқимиз турмуши фаровонлашгани сайин хизмат кўрсатиш ва сервис соҳасига эҳтиёж ҳам ортиб бормоқда. Яна бир эътиборли жиҳати, иқтисодиётнинг мазкур тармоғи кўп маблағ талаб этмайди, шунингдек, бандликни таъминлашда муҳим аҳамият касб этади. Шу боис, мамлакатимизда мазкур соҳани ривожлантиришга катта эътибор қаратилмоқда.\nЙиғилишда қайд этилдики, чекка ҳудудларда қурилиш, транспорт, молия, банк ва ахборот-коммуникация соҳаларида хизматлар кўрсатиш учун фойдаланилмаётган имкониятлар бор. Иш бошлаш ниятидаги ёшларни молиявий жиҳатдан қўллаб-қувватлаш, уларга тўғри йўл кўрсатиш орқали ҳудудларда хизмат кўрсатишнинг мазкур турларини ривожлантириш бугунги кунда ҳал қилувчи аҳамиятга эга.\n— Партиямизнинг 2015-2019 йилларга мўлжалланган Ҳаракат дастурида хизмат кўрсатиш ва сервис соҳаларини ривожлантириш юзасидан муҳим вазифалар белгиланган, — дейди Ўзбекистон ХДП Қарши туман кенгаши раиси Замира Азизова. — Шундан келиб чиқиб, жойларда электорат вакилларига ҳуқуқий ва амалий ёрдам кўрсатиш, аҳолига хизмат кўрсатиш ва сервис соҳасидаги мавжуд солиқ ва бошқа имтиёзлар ҳақида атрофлича маълумотлар бериш, коллеж битирувчиларини ўз мутахассислиги бўйича касбга йўналтириш ҳамда янги иш ўринлари очилишига шароит яратиш мақсадида бугунги тадбирни ташкил этдик.\nДавра суҳбати давомида олис ҳудудларда хизмат кўрсатиш ва сервис соҳасини янада ривожлантириш бўйича таклифлар ўртага ташланди. Сўзга чиққанлар жойларда хизмат кўрсатишга бевосита алоқадор мутасадди ташкилот ва идоралар раҳбарлари билан амалий мулоқот ва давра суҳбатлари ташкил этиш бўйича ўз фикр-мулоҳазаларини билдирди.\nИштирокчиларга бизнес-режалар тузиш, истиқболли бизнес-лойиҳалар ишлаб чиқиш бўйича тавсиялар берилди.


Руслан Чагаев: “Кичкина деманг бизни…” - Фарғона.Ру ахборот агентлиги\nДаставвал россиялик шарҳловчиларнинг ҳаммаси “Шарқдан чиққан маҳлуқ” лақаби билан машҳур Николай Валуевнинг ғалаба қилишини башорат этгандилар. Бир қарашда унинг устунлиги кўриниб турарди: бўйи 2 метру 13 сентиметр бўлган Валуевнинг вазни 144 килограмм келади. Бўйи 185 сантиметр бўлган Руслан Чагаевнинг вазни эса ўз рақибидан 40 килограмм енгил эди. Уларнинг жангини машҳур промоутер Дон Кинг таъбири билан “Давид Голиафга қарши” деб атагандилар. Шунга қарамай, ғарблик экспертлар ўзбекистонлик боксчининг ғалабага бўлган имкониятини анча юқори баҳолагандилар. Ҳойнаҳой, бўйининг узунлиги Валуевга мутлақ устунлик имкониятини бермасди, бироқ бу имтиёз турли спорт тотализаторларининг фаворитига (суюкли кишисига) айлантирганди.\n“Оқ рангли Тайсон” номини олган Руслан Чагаев жанг олиб боришда хос техникасини ишлаб чиққанди, бу унинг рақиб устидан ишончли ғалаба қозонишига ёрдам берди. Чагаев мураббийси Микаэль Тиммга кўра, жангга ҳозирланиш жараёнида улар машқнинг ғайриодатий услубларидан фойдаланишларига тўғри келган. “Руслан ўз рақиби ҳайбатини ҳис этиб туриши учун баъзан оёғим остига таглик қўйиб олардим, - дейди Тимм. – Икки метрлик рақибга қарши жанг жуда қийин бўлиши табиий”.\n“Порше Арена” зали лиқ тўла. Россияликлардан иборат томошабинлар Россия байроқлари билан қуролланишиб, жангни берилиб томоша қилишга шай бўлиб турардилар, Валуевнинг суратлари бутун зал бўйлаб осиб ташланганди. Ўзбекистонлик ишқибозлар эса Руслан Чагаевни қўллаб, ўйин давомида уни бир овоздан олқишлаш билан ажралиб турдилар.\nРоссияликнинг со-промоутери Дон Кинг камералар олдида савлат тўкиб турарди, у ер-бу ерда Кличко-Валуев жанги муҳокама қилинарди. Машҳур промоутернинг эсанкирашини жангдан кейин кўрадиган бўлди! У ярим йил ичида реванш жанги бўлиши ва Валуев яна чемпионлик унвонини қайтариб олишини ваъда қилди.\nРуслан ўрта ва яқин масофаларда, айниқса, яхши жанг олиб борди. У ўзининг яхши тактик эканини кўрсатди. Ҳакамларнинг учтадан иккитаси ғалабани Чагаев ҳисобига ёздилар, фақат битта ҳакамгина дуранг бўлганини билдирди. Жангдан ва натижалар эълон қилинганидан кейин Руслан орзиқиб кутилган чемпионлик камарига эга бўлди, боксчига, ўзбек анъаналарига кўра, зарбоф чопон кийдирдилар.\nТабиийки, жанг тугаши биланоқ ғолиб шахсига қизиқиш ўта кучайиб кетди. Фахр билан таъкидлашни истардикки, Руслан Чагаев 1978 йилнинг 19 октябрида Андижонда туғилган ва шу ерда ўсган, у легионер эмас. Руслан хизмат кўрсатган спорт устаси, профессионал рингда Валуев билан билан учрашгунича 23 жанг ўтказган ва бирор марта ҳам майдонни мағлуб ҳолда тарк этмаган: 22 марта ғалаба қозонган (17 марта нокаут билан), битта жангни дуранг билан якунлаган. Руслан ўн тўққиз ёшида ҳаваскорлар орасида жаҳон чемпиони унвонига эришган. Чагаев WBA ва WBO йўналиши бўйича қитъалараро чемпиони (2006), WBO йўналиши бўйича Осиё-Тинч уммони минтақаси (2006) чемпионидир. Унинг мураббийси Михаэль Тимм, менеджери эса Клаус-Петер Коль бўлиб ҳисобланади. Ҳаваскорлик рингида Чагаев 85 та жанг ўтказган, уларнинг 82 тасида ғалаба қозонган. 91 килограммгача ва 91 килограммдан юқори бўлган вазн тоифаларида икки марта (1997, 2001) жаҳон чемпиони бўлган. Ҳозир Гамбургда (Германия) яшайди. Жисмоний тарбия институти талабаси. Унинг севган боксчиси Майк Тайсондир. Унга “Ўзбекистон ифтихори”, “Ўзбекистон Республикасида хизмат кўрсатган спортчи” унвонлари берилган, у “Ўзбекистон белгиси” кўкрак нишони билан тақдирланган.\nРусланнинг спортдаги муваффақиятлари билан бир қаторда унинг ғамхўр эр ва ота (уч ёшли ўғли бор) эканини қайд этиш жоиз. Жанг якунларига бағишланган матбуот анжуманида у Валуев қабатида ўзини кичкинтой деганларидан нолиди ва “Кичкина деманг бизни...” дея ҳазил қилди – боксчи ўзи ҳақида киноя қила олиши унинг жаросати ва ғалабага бўлган ишончи билан бир бўлиб катта олқишларга сабаб бўлди.


"Қиёсий адабиётшуносликка кириш" китоби, Акмал Холматович Саидов\nҚиёсий адабиётшуносликка кириш\nЯзыки, лингвистика, Справочная литература\nАкмал Холматович Саидов\nКитоб икки бўлимдан иборат: Ғарб адабиёти ва Шарқ адабиёти. Муаллиф унга «Қиёсий адабиётшунослик нима?” мавзусида сўзбоши ёзган. Сўзбошида қиёсий адабиётшунослик илмининг мазмуни ва мундарижаси хусусида сўз юритиб, қуйидагича таъриф беради:\n«Қиёсий адабиётшунослик – адабиёт тарихининг халқаро адабий алоқалар ва муносабатларни, турли мамлакатлардаги адабий-бадиий воқеа-ҳодисаларнинг ўхшаш ва фарқли жиҳатларини ўрганувчи мустақил йўналишдир». Ушбу китобдан жой олган эссе ва мақолалар мисолида жаҳон адабиётидаги янги йўналишларидан баҳраманд бўласиз.\nXX аср Россия шарқшунослиги ва ўзбек мумтоз адабиёти\nБадиий таржимада услуб\nҲалима Худойбердиева. Танланган асарлар\nАдабиёт тақвими 1 сон\nАдабиёт тарихи ва назарияси. 1-қисм\nЛатофат Исматовна Ташмухамедова\nМумтоз бадиият малоҳати\nАдабиёт яшаса миллат яшар


Хитой G7’нинг баҳсли ҳудудлар бўйича баёнотини қоралади\n11:11 / 28.05.2017\nПекин G7 давлатлари саммити якуни бўйича қабул қилинган якуний декларацияни қоралади. Унда баҳсли ҳудудларни қуроллантириш сиёсати қораланган. Бу ҳақда Хитой ташқи ишлар вазирлигининг расмий вакили Лу Кан чиқиш қилди, деб хабар бермоқда "Синьхуа" ахборот агентлиги.\nДипломатнинг айтишича, "Катта еттилик" давлатлари халқаро ҳуқуқ баҳонасида минтақавий масалаларга аралашмоқда. "Пекиннинг бу масала бўйича позицияси аниқ ва изчилдир. Биз бевосита алоқадор томонлар билан музокаралар ўтказиш йўли билан Шарқий Хитой денгизи ва Жанубий Хитой денгизидаги баҳсларнинг тегишлича ҳал қилиниши, ҳамкорлик ва тинчликнинг мустаҳкамланиши тарафдоримиз", деб айтди Лу.\nУнинг таъкидлашича, Пекин G7 ва бошқа давлатларни вазиятни яхшилаб ўрганиб чиқишга, баҳслар бўйича бирор позицияни эгалламасликка ваъда бериш, минтақадаги давлатларнинг баҳсларни ҳал қилиш бўйича саъй-ҳаракатларини тўлиқ ҳурмат қилиш ва масъулиятсиз эътирозларни тўхтатишга чақирди.\nШарқий Хитой денгизида Хитой ва Япония ўртасида Сенкаку ороли бўйича ҳудудий баҳс мавжуд. Орол яқинида нефть захиралари топилган. Амалиётда бу оролни Япония назорат қилади, бироқ 1960-йиллар охиридан бу оролга Хитой ҳам даъвогар қилиб келади. Пекиннинг фикрича, ушбу архипелаг 14-асрда хитойликлар томондан очилган ва азалдан Хитой ери ҳисобланади.\nЖанубий Хитой денгизидаги баҳсли ҳудудларга эса Хитой, Тайвань, Малайзия, Филиппин, Бруней ва Вьетнам даъвогарлик қилади. Скарборо маржонқояси ва шельфида катта нефть ва газ захиралари борлиги тахмин қилинадиган Спратли жанубий архипелаги атрофидаги вазият айниқса кескин кўриниш олган.\nХитой Катта еттилик баҳсли ҳудудлар


Янги уйларда шодиёналар — Ishonch Gazetasi\nДавлатимиз раҳбарининг 2017 йил 12 сентябрдаги «Аҳолининг кам таъминланган қатламларини қўллаб-қувватлашга оид қўшимча чора-тадбирлар тўғрисида»ги қарори ижросини таъминлаш мақсадида Қорақалпоғистон Республикаси касаба уюшма ташкилотлари бир қатор хайрли ишларни амалга оширмоқда.\nХусусан, соҳа фаоллари олис туманларнинг чекка қишлоқларида истиқомат қилаётган юртдошларимизнинг хонадонларида бўлиб, уларнинг шароитлари билан танишиб чиқди. Эҳтиёжманд 3444 та хонадонга маиший техникалар олиб берилди. Уй-жойи таъмирталаб ҳолатга келиб қолган оилаларнинг хонадонларида қурилиш ва пардозлаш ишлари амалга оширилди. Шу кунга қадар рўйхатга олинган 560 та оиладан 529 тасининг уйларида таъмирлаш ишлари якунига етказилди.\nМанзилли дастурга мувофиқ, 112 та оила уй-жой билан таъминланиши белгиланган эди. 2019 йилнинг февраль ойида Тахтакўпир туманида 6 та, март ойида Тахиатош туманида 60 та ва июнь ойида Тўрткўл туманида 5 та оилага янги уйларнинг калитлари топширилди. Замонавий турар-жойларга эгалик ҳуқуқини олган 71 та хонадон эгалари ҳовли тўйларини ўтказдилар.\nҚораўзак тумани «Бердақ» ОФЙда бўлиб ўтган тадбирда Нукус шаҳри, Қораўзак, Кегайли, Амударё, Шуманай, Қонликўл, Қўнғирот, Хўжайли, Нукус, Чимбой, Элликқалъа ва янгидан ташкил этилган Бўзатов туманларидан жами 30 оилага Ўзбекистон касаба уюшмалари Федерацияси ҳомийлигида бўй тиклаган ва иккиламчи бозордан сотиб олинган уй-жойларнинг калитлари топширилди.\n– Беғараз амалга оширилаётган ижтимоий муҳофазадан қанчадан-қанча эҳтиёжманд инсонларнинг кўнгиллари обод бўлаётганини кўряпмиз, – дейди бирлашма раиси Улуғбек Жалменов. – Дастур доирасида ўз уйи бўлмаган, ночор аҳволда ҳаёт кечираётган 101 та оилага замонавий турар-жойлар тақдим этилди.\nЭлликқалъалик Юлдуз Атамуратова туғишгани Саломатдин билан оғир аҳволда кун кечирар эди. Маҳалла-кўй, қўшнилар ота-онасиз болаларни ташлаб қўймади. Маҳалла фаоллари кўмагида Саломатдиннинг тўйи ўтказилиб, касаба уюшмалари ёрдамида томорқасига дарахт кўчатлари экилди.\n– Ота-онамиз оламдан ўтгач, Саломатдин икковимиз қийин аҳволда қолдик, – дейди элликқалъалик иккинчи гуруҳ ногирони Юлдуз Атамуратова. – Бахтимизга яхши инсонлар бор экан, қараб туришмади. Туман ҳокимлиги «Дўстлик» ОФЙдан 8 сотих ер ажратди. Касаба уюшмалари маблағлари ҳисобидан эса уч хонали замонавий уй қуриб берилди. Янги уйда бугун жигаримнинг оиласи билан бахтиёр ҳаёт кечирмоқдамиз.\nҲаётнинг оғир синовлари Юсуповлар оиласини четлаб ўтмади. Ота-онасидан ажраб қолган тўртта фарзанднинг каттаси Одилбек укаларини эргаштириб, қариндош-уруғлариникида юрди.\n– Ота-онамиз 2012 йили оламдан ўтганди, – дейди Одилбек Юсупов. – Шароитимизни ўрганиб чиққан фаоллар бизга замонавий уй-жойлардан бирини ажратиб берди. Бундан жуда хурсанд бўлдик. Укаларим тарбияси билан энди ўзим шуғулланаман. Ниятимиз – комил инсонлар бўлиб вояга етиш, Ватанимизга, халқимизга чин дилдан хизмат қилиш.\nЛОҚАЙДЛАРДАН ҲАММА НАРСАНИ КУТСА БЎЛАДИ


Бугун Россия президенти Владимир Путин Москвага ташриф буюрган Қозоғистон президенти Нурсултон Назарбоев билан музокаралар ўтказди.\nНазарбоевнинг Россия сафари чоршанбага қадар давом этади.\nИТАР-ТАСС ахборот агентлиги тарқатган хабарда айтилишича, музокаралар чоғида Россия ва Қозоғистон ўртасидаги икки томонлама муносабатларнинг истиқболлари, шунингдек, томонларни қизиқтирувчи айрим сиёсий ва иқтисодий масалалар муҳокама этилди. Балхаш кўлида атом электр станциясини қуриш ва унда Россиянинг иштироки, қозоқ нефтини транзит йўллар орқали экспорт қилиш масаласи музокараларнинг бош мавзуси бўлди.\nМаълумки, 2003 йил Россияда Қозоғистон йили деб эълон қилинди. Россия ташқи ишлар вазирлиги матбуот котиби Александр Яковенкога кўра, ўтган йили икки мамлакат ўртасидаги савдо алоқалари хажми тўрт ярим миллион долларга етган.


Саришталик – азалий қадрият – Сурхон тонги\nБош саҳифа / Жамият / Саришталик – азалий қадрият\nСаришталик – азалий қадрият\nМай 11, 2018\tЖамият Изоҳ қолдириш 709 Кўрилди\nТуманимизда 49 та маҳалла фуқаролар йиғини бўлиб, 4 850 нафар аҳоли истиқомат қиладиган “Робатак” маҳалламиз туман марказида жойлашган.\nШу боис, меҳмонларнинг келиб кетишини инобатга олиб ҳудуднинг саришталигига, марказий кўчаларни ободонлаштиришга, хонадонларнинг файзли бўлишига алоҳида эътибор қаратаяпмиз.\nМаълумки, сув — ҳаёт манбаи. Деярли ҳар кунги эҳтиёжимиз учун зарур бўлган ичимлик ва томорқа сувларидан тежамкорлик билан оқилона фойдаланиш борасида ҳам ҳар бир фуқаромиз масъулиятни ҳис этган.\nЯна шуни таъкидлаш зарурки, кам таъминланган оилаларни ҳар томонлама қўллаб-қувватлаш натижасида уларнинг сони камайиб бормоқда. Айрим боқимандалик кайфиятига берилган фуқаролар билан фаолларимиз тушунтириш ишларини олиб боришади. Натижада ўзининг уй-жойи, ҳовлиси ва томорқасини сақлашга эътибор қаратиш, фарзандларини фойдали меҳнатга жалб этиш аҳолининг кунлик юмушига айланган. Айни пайтда 10 нафар фуқаронинг оилавий шароитини инобатга олиб, ойлик маош тўланадиган жамоатчилик ишларига жалб этганмиз. Маҳалламиз ҳудудида умумий ўрта ва мактабгача таълим муассасалари ҳамда 36 та корхона ва ташкилотлар мавжуд. Улар кам таъминланган, кекса ва ижтимоий кўмакка эҳтиёжи бор оилаларга моддий ёрдам беришга қаратилган хайрли ишларимиздан четда қолишмайди.\nМаҳалламизга сектор раҳбарлари, туман хотин-қизлар қўмитаси, ҳуқуқ-тартибот идоралари ва ёшлар иттифоқи вакиллари келиб туришади ва кузатилаётган айрим камчиликлар, аҳоли томонидан билдирилган муаммоларни бартараф этиш чораларини кўришади.\nБу ҳамжиҳатлик ва аҳолининг турмуш даражасини янада яхшилаш мақсадида мамлакатимизда олиб борилаётган изчил ишлардан одамлар мамнун. Аслида ҳам саришталик, ҳамжиҳатлик, маҳаллаларни ободонлаштириш ва бунёдкорлик ишлари азалий қадриятларимизнинг ажралмас қисми. Мухтасар қилиб айтганда, маҳаллалар аҳолиси учун муносиб турмуш шароитини, маданиятини янада юксалтириш, айнан юртимизнинг гуллаб яшнаши ва фаровонлигига хизмат қилади.\nҚизириқ туман “Робатак” МФЙ раиси\nОлдинги “Ёшлик ва спорт байрами”га марҳамат!\nКейинги Ялтига сув келди


Юрак-юрагимдан соғиндим Сизни\n3 йил аввал 1937 siyrat.uz\nЮрак-юрагимдан соғиндим Сизни, Бағримга босиб қучгим келяпти, Бир бора эсган шаббода мисол, Расулуллоҳ, Сизни кўргим келяпти. Умардек адолат қилолмасам ҳам, Алидек қилични тутолмасам ҳам, Мусъабдек Қуръонни ўқолмасам ҳам, Расулуллоҳ, Сизни кўргим келяпти. Дўстларим ҳам бугун хиёнат қилар, Дунё ташвишлари устимга қулар, Душманим тинмайин устимдан кулар, Расулуллоҳ, Сизни кўргим келяпти. Муҳаббат аланги ортар кун сайин, Кўрмасдан яшашлик нақадар қийин, Сизни чиндан севган кўрарми тайин? Расулуллоҳ, Сизни кўргим келяпти. Бу дунё ўткинчи, тугар бир куни, Олис самоларга учгим келяпти, Юрак юрагимдан соғиндим уни, Набий соллаллоҳни кўргим келяпти. Соғинчим ортади негадир бугун, Қалбимда тинмайин тортадурман оҳ, Кўрмасам кўнглимда ечилмас тугун, Тушларимга киринг, я Расулуллоҳ! Дўстларимни кўрдим, душманимни ҳам, Сокинлик беролмас бир он бўлса ҳам, Ягона ўтинчим бир бор бўлса ҳам, Тушларимга киринг, я Расулуллоҳ! Нафсимда ором йўқ, жонимда ҳалак, Кўргим келаверар юзингиз доим. Суннатни ушлашим севгимдан дарак, Тушларимга киринг, я Расулуллоҳ! Ўқиб сийратингиз қалбим бўлар зор, Соғинчим қайтади, ҳижроним такрор Бугун уялмайин айтаман беор, Тушларимга киринг, я Расулуллоҳ! Умардек адолат қилолмасам ҳам, Алидек қилични тутолмасам ҳам, Жонимни фидолар қилолмасам ҳам, Тушларимга киринг, я Расулуллоҳ! Мусъабдек қироат майли қилмайин, Зайддек илмни ҳам, майли, билмайин, Тилинган юракни яна тилмайин, Тушларимга киринг, я Расулуллоҳ! Тарихни ўқийман кўзимда ёшлар, Майлига, қуласин тоғларда тошлар, Юрак чидай олмас, беролмас дошлар, Тушларимга киринг, я Расулуллоҳ! Сизни севмаганни қалбидир қора, Соғинчим ортади тинмай тобора, Кўрармиканман? деган илинжим зора, Тушларимга киринг, я Расулуллоҳ! Абдуллоҳ Махмудов.


Грузия бош вазири ким бўлиши маълум бўлди\n16:27 / 19.11.2016 7657\nГрузия президенти Георгий Маргвелашвили «Грузия орзуси» партияси томонидан мамлакат бош вазирлигига тавсия қилинган Георгий Квирикашвили номзодини маъқуллади. Бу ҳақда ТАСС агентлиги Грузия раҳбари матбуот хизматига асосланган ҳолда хабар қилмоқда.\nГрузияда парламент сайловида аксар овозни тўплаган партия бош вазир номзодини илгари суради ва ҳукуматни шакллантиради. 2016 йилги парламент сайловларида «Грузия орзуси» партияси энг кўп овоз олишга муваффақ бўлган эди.\n18 ноябрда янги парламент ваколатлари тасдиқланган эди. Октябрь ойида бўлиб ўтган сайловларда учта партия мамлакат парламенти таркибига кирди. «Грузия орзуси» партияси 48,8 фоиз сайловчининг ишончини қозонган эди.\nРоссия АҚШни Грузияда 73 кишининг ўлимига олиб келган тажрибалар ўтказишда айблади\n«Халақит берманглар!» - Грузия бош вазири Россияга мурожаат билан чиқди\nГрузия собиқ бош вазири ЕТТБ маслаҳатчисига айланди ва Ўзбекистонда ишлайдиган бўлди


Самарқанд Жаҳон маданий мероси рўйхатидан чиқарилиш таҳдиди остида\n14 август 2020, Тошкент вақти: 18:22\nРегистондаги Шердор мадрасаси.\nСамарқанд ЮНЕСКОнинг Жаҳон маданий мероси рўйхатидан чиқариладиган объектлар қаторидан жой олиши мумкин. Бу ҳақда ЮНЕСКО расмий сайтидаги ҳужжатда маълумот берилди.\nЖаҳон мероси қўмитасининг Озарбайжон пойтахти Бокуда 30 июндан 10 июлгача ўтадиган 43-сессияси арафасида эълон қилинган ҳужжатда айтилишича, Самарқанднинг тарихий қисмида уйлар, меҳмонхоналар ва бошқа бинолар қурилмоқда. Бу эса маданий қийматга эга тарихий биноларга зарар етказмоқда.\nҲужжатда таъкидланишича, 2022 йилда ўтадиган ШҲТ саммитига тайёргарлик доирасида Ўзбекистон ҳукуматининг Самарқандда янги меҳмонхоналарни ва кўп қаватли биноларни қуриш режаси ҳам ташвиш уйғотмоқда. Қўмита экспертларига шу кунгача бу лойиҳага оид ҳужжатлар тақдим этилмаган.\nАйни пайтда қўмита Самарқанд шаҳар бош планини тайёрлаш режасини олқишлади ва бу режа ЮНЕСКО тавсияларини эътиборга олган ҳолда тайёрланишига умид билдирди.\nЖаҳон мероси қўмитаси Самарқанд юзасидан 2008 йилдан бери ташвиш билдириб келади. Қўмита ЮНЕСКО марказий кенгашига Самарқанднинг тарихий қисмини сақлаб қолиш масаласини кучлироқ назорат остига олиш илтимоси билан мурожаат қилган.\n2016 йилда Шаҳрисабз ҳам Жаҳон маданий мероси рўйхатидан чиқарилиш таҳдиди остида қолган эди. 2018 йилда Ўзбекистон ЮНЕСКОга Шаҳрисабз тарихий қисмини сақлаб қолиш йўналишидаги ишларни кучайтиришга ваъда бергани ортидан, бу шаҳар Жаҳон маданий мероси рўйхатида қолдирилган.\nКамбағалларнинг “темир дафтар”ига киришни истовчилар кескин кўпайди¸ дафтар устидан назорат ҳам кучайди\nМанбалар: МХХ полковниги Таймураз Алимов қамоқдан чиқиб, ДХХ Қашқадарë вилоят бошқармаси бошлиғи лавозимида ишламоқда


Ўзбекистонда таклиф қилинаётган антиқа ўзгаришлар рейтинги 5-12-2021, 16:36 | Zamin.uz\nЎзбекистонда таклиф қилинаётган антиқа ўзгаришлар рейтинги\nЎзбекистон ва ундан ташқарида бўлган фуқаролар мамлакатда ижтимоий-иқтисодий ривожланишни кўзлаб, турли соҳаларга оид, шу билан бирга йирик масштабли ўзгариш ва янгиликларни таклиф этмоқда. Ушбу ташаббуслар ижтимоий тармоқларда ҳам катта муҳокамага сабаб бўлди. Қуйида таклифлар кетма-кетлигини тақдим этамиз.\n5. Маънавият ва маърифат маркази сўз усталарига сценарий тузишда таклиф билдирди.\nМаънавият ва маърифат маркази томонидан қизиқчилик санъати усталарининг оммавий тадбирлардаги чиқишларига тайёрланиш, сценарийни тузишда ҳамкорлик қилиш таклиф этилди.\n26 февраль куни Тошкентдаги «Туркистон» саройининг мажлислар залида «Ўзбекконцерт» давлат муассасаси томонидан «Бадиий сўз санъати ва саҳна масъулияти» мавзусида ташкил этилган давра суҳбатида Республика Маънавият ва маърифат маркази вакили ана шундай таклифни илгари суриб, ишларни ҳамкорликда ташкил этишни маълум қилди.\n4. Вояга етмаган фарзанди бор аёлларнинг хорижга чиқишини чеклаш таклифи билдирилди.\nХалқ депутатлари Пискент тумани Кенгашининг навбатдаги сессиясида депутат Марҳабо Қурбонова тарбиясида ёш боласи бўлган аёлнинг хорижга чиқишини чеклашни таклиф қилди.\n«Коммунал тўловлардан қарзингиз бўлса, хорижга чиқа олмайсиз. Бунга қонунчилигимиз йўл қўймайди. Аммо 3-4 нафар вояга етмаган фарзанди бор аёллар чет элга бемалол чиқиб кетмоқда. Буни тартибга солиш керак. Ахир, хорижга кетган оналарнинг фарзандлари тарбиясидаги муаммолар, бу орқали оиладаги маънавий муҳит ва жамиятга етказилаётган зарар хорижда топилган бойликдан бир неча баробар кўп эканини ҳаётнинг ўзи кўрсатиб турибди», — дея таклифини асослаган у.\n3. Пойтахтни Жиззахга кўчириш таклиф этилди.\nЎзбекистон Ёзувчилар уюшмаси аъзоси Эврил Турон Ўзбекистон пойтахтининг Тошкент шаҳридан Жиззах вилоятига ўзгартиришни таклиф этди. У бу ҳақда «Олтин ўлка» эссесида баён қилиб, таклифини асослантиришга уринган.\n2. Ўзбекистон номини ўзгартириш таклиф этилди.\nХитойда таълим олаётган ўзбекистонлик талаба Ўзбекистон номини Uzbekland ёки Heartland этиб ўзгартиришни таклиф қилди. Унинг айтишича, -истон қўшимчаси мамлакат жозибадорлигини бўғиб турибди.\n1. Ўзбекистонда Эркаклар қўмитасини ташкил этиш таклифи билдирилди.\nЭксперт Жамила Шермуҳаммедова Ўзбекистонда Эркаклар қўмитасини ташкил этиш масаласига жиддий қарашни сўрамоқда. Унинг айтишича, оилада эркакнинг, отанинг ўрни кўтарилмас, у ҳақда китоблар ёзиб, мақомини улуғланмас экан, оила механизмидаги айрим элементлар яхши ишламайди, ажримлар сони ортаверади. «Замин» янгиликларини «Вконтакти»да кузатиб боринг\nЯнгиликлар » Жамият » Ўзбекистонда таклиф қилинаётган антиқа ўзгаришлар рейтинги


Моҳира Асадова, хонанда\n03 июл 2022, Тошкент вақти: 00:39\n"Мен ҳар қандай урушга жуда қаршиман! У қайси давлат ёки территорияда бўлишидан қатъий назар Уруш бўлишига қаршиман!\nБегуноҳ болалар, ота-она қариялар, умуман инсонларни бевақт вафот этишига сабаб бўладиган урушлар ҳеч қачон бўлиши керак эмас.\nУрушнинг оқибатида неча асрлар давомида бунёд этилган тарихий обидалар, бинолар, шаҳарлар тиклаб бўлмас даражада вайрон бўляпти, бу келажак авлод вакилларига ҳам ўз кучини кўрсатади.\nТинч яшаб келаётган аҳоли ўз жонини асраб қолиш учун яшаб турган манзил-маконини ташлаб, ўзга юртларга ҳижрат қилишга мажбур бўлади.\nБолалигимдан Ота-Онам доим "Чумолини ҳам уйи бузилмасин" деб ўргатиб келишган.\nТуғилиб ўсган юрти, уйини ташлаб, мавҳумликка гирифтор бўлишликни, яқин инсони кўз ўнгида бевақт вафот этишини, бугуноҳ инсонлар жабр кўраётганини ҳар бир инсон ўзини шу инсонлар ўрнига қўйиб, ҳис қилиши Шарт деб ўйлайман..\nНима учун 21 асрда ҳам номинг ўчгур "УРУШ" давом этяпти?\nАхир ҳеч ким бу замин, бир парча ерни ўзи билан олиб кетмаганку шу вақтгача..\nНега тарихга назар солмайди Одамзод???\nНе-не шоҳлар, гадолар ўтмади бу Она заминимиздан ва кимлар ҳали келиб-кетмайди...\nНаҳотки, ИНСОННИНГ УМРИДАН АЗИЗ БЎЛСА, БУ БИР ПАРЧА ЕР УЧУН, КИМЛАРНИНГДИР ШАХСИЙ АМБИЦИЯСИ, "МЕНИ" УЧУН НЕГА ДОИМ ОДДИЙ ХАЛҚ ЖАБР КЎРИШИ КЕРАК???\nНаҳотки, мана шу ҳеч кимга керакмас урушларни тўхтата оладиган бир ақлли ташкилот, одил ҳакамлар топилмаса????\nЎз жигаргўшасидан айрилаётган Оналар қайғусига шерикман, чунки, мен ҳам Онаман!!! Она сифатида ҲАР ҚАНДАЙ УРУШГА ҚАРШИМАН!!! ҲЕЧ КИМНИ ҲАҚҚИ ЙЎҚ БЕГУНОҲ ИНСОНЛАРНИ ТИНЧИНИ БУЗИШГА, УНИ УМРИНИ БЕВАҚТ ҲАЗОН БЎЛИШИГА!!!\nФАЛАСТИН, СУРИЯ, ЛИВАН, УКРАИНА, ХИТОЙ.. ИНСОНЛАРГА НИСБАТАН ЎТКАЗИЛАЁТГАН БЕШАВҚАТ УРУШ, ГЕНОЦИТЛАРНИ ТЎҲТИШ ТАРАФДОРИМАН!!!\nЙЎҚОЛСИН УРУШ, НОМИНГ ЎЧСИН УРУШ!!!!!!"


Собиқ қирғиз президенти Қурманбек Бакиевнинг жияни 10 йилга кесилди - BBC O'zbek\nСобиқ қирғиз президенти Қурманбек Бакиевнинг жияни 10 йилга кесилди\nImage caption Собиқ қирғиз президентининг жияни 10 йиллик қамоқ жазосига ҳукм этилган\nБугун Бишкек Ҳарбий маҳкамаси Қирғизистон собиқ президенти Қурманбек Бакиевнинг жияни Санжар Бакиевни 10 йиллик қамоқ жазосига ҳукм қилган.\nСанжар Бакиев билан бирга маҳкамага тортилган яна бир айбланувчи 8 йил, қолган уч нафар судланувчи эса, 3 йиллик шартли қамоқ жазоларига ҳукм этилишган.\nУлар шу йилнинг май ойида жанубий Жалол-Обод вилоятида оммавий тартибсизликлар уюштириш, қотиллик ва вилоят ҳокимиятига ҳужум қилишда айбланишганди.\nАммо “Хақиқат йўли” нодавлат ташкилоти раисаси Бувайша Арстанбекованинг айтишича, айбланувчиларга қўйилган айбловлар маҳкама жараёнида буткул далил-исботини топмаган.\nЛекин “Айбдорларнинг қийноқлар остида берган иқрорликларини бекор қиламиз ва уларнинг жиноий ишларини холис қараб чиқамиз,” деган маҳкама бугун худди ўша қийноқлар остида тўлдирилган тергов ҳужжатлари асосида адолатсиз ҳукм чиқарди, дейди Арстанбекова хоним.\nБугунги маҳкама жараёнида айбланувчилар ҳам ҳибсда эканликлари чоғида қийноқларга солинганликларини айтишган.\nБундан аввал маҳаллий инсон ҳуқуқлари фаоллари ҳам худди шундай баёнотлар билан чиқишганди.\nТўрттовлон шу йилнинг июн ва июл ойларида ҳибсга олинишган.\nБугунги маҳкама ҳукми 10 кундан кейин кучга киради.\nБу вақт оралиғида судланувчилар Олий маҳкамага шикоят аризаси билан чиқишга ҳақлилар.\nУлар жорий пайтда Қирғизистон Хавфсизлик хизмати тергов қамоқхонасида сақланишмоқда.\nУч йиллик шартли қамоқ жазоларига ҳукм этилган айбланувчилар эса, яна 10 кундан сўнг озодликка чиқарилади.\nОқловчилар ва жамоатчилик вакилларининг айтишларича, маҳкама жараёнлари қонун-қоидаларга мос равишда ва холис ўтказилган.\nАввалроқ Қирғизистон Бош прокуратураси собиқ президентнинг қидирувда бўлган укаси Жаниш Бакиевга ҳам сиртдан айблов эълон қилганди.\nПрезидент Хавфсизлик хизматининг раҳбари бўлган Жаниш Бакиев 2005 йил майида қирғиз миллий банкининг Жалолобод шўъбасидан ярим миллион доллардан кўпроқ маблағнинг ўғирланишига алоқадорликда айбланмоқда.\nҚирғиз расмийлари Қурманбек Бакиев ва яқинлари июн ойида юзлаб, асосан ўзбекларнинг ўлимига олиб келган этник тўқнашувлар ортида турганини ҳам даъво қилишганди\nЯқинда Қирғизистон прокуратураси собиқ президентни 2002 йил Ақсидаги тинч намойишни ўққа тутишда сиртдан айблаганди.\nҚурманбек Бакиевнинг Беларусдан бошпана топгани айтилади.


Жиззахда "Меҳрли юрак" эзгулик лойиҳаси тадбири ўтказилди » Жиззах шаҳар ҳокимлиги расмий ахборот портали\nРасмий ахборот портали » Янгиликлар » Жиззахда "Меҳрли юрак" эзгулик лойиҳаси тадбири ўтказилди\n24 декабрь 2020 йил\nЎтаётган йил бутун дунё учун, хусусан, бизнинг мамлакатимиз учун ҳам синовли келди. Пандемия шароитида аҳолини, айниқса, ёшларни ижтимоий қўллаб-қувватлаш, уларнинг кайфиятини кўтаришга алоҳида эътибор қаратилди.\nЙил якунида ҳудуд ёшларига янги йил кайфиятини улашиш, кириб келаётган йилни янги мақсад ва режалар билан кутиб олиш ҳамда ёшлар билан ишлашнинг янгича тизимини жорий этиш, ёшларга оид Давлат сиёсатининг вилоятдаги ижроси йиллик сарҳисоби сифатида “Ёшлар инновацион марказида” Ўзбекистон ёшлар иттифоқи Жиззах вилоят Кенгаши ташаббуси билан ҳамкор ташкилот вакиллари ҳамеорлигида “Ёшлар арчаси” байрам дастури ташкил этилди.\nШунингдек, байрам доирасида "Меҳрли юрак" ҳайрия лойиҳасининг тақдимоти бўлиб ўтди. Лойиҳада Жиззах вилоятидаги 100 нафар кам таъминланган ҳамда ижтимоий ҳимояга мухтож оила фарзандларига қишки кийимлар ҳамда байрам совғалари топширилди.\n"Меҳрли юрак" ҳайрия лойиҳасига қарийб бир ой аввал старт берган эдик, - дейди Ёшлар иттифоқи вилоят Кенгаши раиси Шоҳида Даманова. - Бир ой аввал ҳудуддаги таълим муассасаларига чиқиб, ўқувчиларнинг дарсда қатнашиш жараёни билан танишганимизда, қиш эрта келганлиги боис болажонлар иссиқ кийимлари йўқлиги сабабли мактабга бора олмаётгани аниқланган эди.\nМана шу сабаб бу ҳайрия лойиҳасини ташкил этишга бел боғладик. Вилоятдаги кўплаб ташкилот ва сектор раҳбарлари, тадбиркор ва саҳоватпеша инсонлар кўмаги билан бугун кўплаб оилаларга кўмагимиз тегди.\n"Меҳрли юрак" лойиҳасида иштирок этиб, бизни қўллаб-қувватлаган ҳомийларга ёшлар номидан миннатдорлик билдираман.\nБу лойиҳамиз янги йилгача барча туманларда ташкил этиш белгиланган бўлиб, 1000 нафар ўқувчини иссиқ кийимлар билан таъминлаш режамизда бор.\nТашкил этилган концерт дастури болажонларга ўзгача кайфият бағишлади.\nЖиззахда дарахт кўчатларини экиш ишлари бошлаб юборилди


Бунёдкорлик кўлами тобора кенгаймоқда\nХалқимиз ҳар йили мустақиллик байрамини ўзгача шукуҳ, меҳр-муҳаббат, хуш кайфият билан қарши олади. Бу бежиз эмас. Боиси ортда қолган 28 йил юртдошларимиз ҳаётида, турмуш тарзида том маънода тараққиёт ва янгиланишлар даври бўлди. Ўзбекистон ўтган давр мобайнида миллий тикланишдан миллий юксалиш сари дадил қадам ташлаб, жаҳон ҳамжамиятида муносиб ўрин эгаллади. Айниқса, сўнгги йиллар мамлакатимиз ижтимоий ҳаётида олиб борилаётган чуқур ислоҳотлар ва унинг юксак натижалари нафақат халқимиз, балки жаҳон ҳамжамияти томонидан ҳам эътироф билан тилга олинмоқда.\nМаҳалла — халқчил тузилмага айланмоқда\nЯхши кунларимиз, турмуш ташвишларимиз халқ билан бирга. Меҳмондўстлик, аҳиллик, сахийлик, бағрикенглик каби чин инсоний фазилатлар онгу шууримизга айнан маҳаллада сингган. Қўшничилик оқибати, ёрдамга муҳтожларга кўмак бериш, кексалар ҳолидан хабар олиш, ҳашар ўтказиш каби эзгу фазилатлар ҳам халқимизга хос қадриятлардан.\nҚувонарлиси, сўнгги йилларда жамиятимизда маҳалланинг мақоми мустаҳкамланиб, унинг халқимиз ҳаётида тутган ўрни тобора юксалиб бормоқда. Айниқса, Ўзбекистон Республикаси Президентининг жорий йил 2 апрелда «Аҳоли муаммолари билан ишлашда маҳалла институтининг мавқеини тубдан ошириш чора-тадбирлари тўғрисида»ги фармони соҳадаги ишларни бутунлай янги босқичга олиб чиқди.\nТаъкидлаш лозимки, бугунги кунда Тошкент шаҳрида 505 та маҳалла фуқаролар йиғини бўлиб, уларда 2 миллион 510 мингдан зиёд аҳоли истиқомат қилмоқда. Қувонарлиси, жорий йилнинг ўтган даври мобайнида пойтахтимизнинг 9 та туманидаги 33 та маҳаллада фуқаролар йиғини биноси қурилиб, фойдаланишга топширилди. Шунингдек, Президентимиз томонидан илгари сурилган 5 та муҳим ташаббуснинг маҳаллаларда ижросини таъминлаш мақсадида шу йилнинг ўтган 8 ойи давомида 2700 дан зиёд илғор лойиҳалар, турли спорт ва маданий тадбирлар ташкил этилди.\nТарихимизга юксак эҳтиром\nЯқин-яқингача Шайхонтоҳур туманидаги Сузук ота зиёратгоҳи ҳақида кўпчилик билмас, маҳалла ичида қолиб кетган мақбара ва эски масжид қаровсизликдан зах тортиб, нураб ётарди. Эътиборлиси, бундан икки йил аввал, аниқроғи, 2017 йил 26 майда Ўзбекистон Республикаси Президенти Сузук ота мажмуасига ташриф буюриб, мақбара ва масжидни реконструкция қилиш, мажмуа атрофини ободонлаштириш бўйича мутасаддиларга тегишли топшириқлар берган эди.\nШундан сўнг бу ерда кенг кўламли қурилиш ва бунёдкорлик ишлари бошлаб юборилди. Эътиборлиси, қисқа муддат ичида олиб борилган қурилиш ва ободонлаштириш ишлари натижасида мажмуа таниб бўлмас даражада чирой очди.\nҚолаверса, ушбу масканда олиб борилган қурилиш ишлари доирасида Шайхонтоҳур туманидаги «Сузук ота» маҳалласи ҳам бутунлай ўзгача қиёфа касб этди. Жумладан, маҳалла идораси ва бошқа объектлар қад ростлади. Таъкидлаш лозимки, бугун маҳаллада миллий анъаналаримизни давом эттириб келаётган уста-ҳунармандлар талайгина. Эътиборлиси, ана шундай ҳунармандлардан бир қанчасига Сузук ота мажмуасида бунёд этилган янги ҳунармандлар уйлари берилди.\n«Tashkent City» маркази дунё ишбилармонлари эътиборида\nСўнгги йилларда пойтахтимизда замонавий шаҳарсозлик асосида барпо этилаётган янги тураржой массивлари, кўп қаватли уйлар, истироҳат боғлари, маҳалла гузарлари, муҳташам спорт иншоотлари бош кентимиз кўркига кўрк бағишламоқда. Жумладан, Тошкентнинг қоқ марказида бунёд этилаётган «Tashkent City» маркази нафақат ўзбекистонликлар, балки бутун дунё ишбилармонлари диққат марказида бўлиб турибди.\nМаълумки, «Tashkent City» бизнес-марказлар, меҳмонхоналар, офислар, кўп қаватли уйлар, ресторанлар ва бошқа объектларни ўз ичига олган замонавий комплекс бўлиб, келгусида бу ерда олий даражадаги тадбирлар, йирик халқаро анжуманлар ўтказилади.\nЯқин кунларда «Tashkent City» ҳудудида Lot№4 қурилиши бошланади. Қувонарлиси, бир ярим гектардан ортиқ майдондаги баландлиги 266,5 метрли бу осмонўпар бино Марказий Осиёдаги энг баланд иншоот бўлиши кутилмоқда. «Осмон барча учун» шиори остидаги муҳташам иморат 51 қаватдан иборат бўлиб, лойиҳадан хоҳлаган инсон ўз масканига эга бўлиши мумкин.\nПрезидентимиз жорий йил 30 август куни «Tashkent City»га яна бир бор ташриф буюриб, конгресс-холл ва беш юлдузли меҳмонхона, ҳудуддаги ободонлаштириш ишларини кўздан кечирди. Давлатимиз раҳбари мажмуада амалга оширилган бунёдкорлик ишларини юқори баҳолаб, бу объектлар ишга тушганда хизмат турларини кўпайтиришга эътибор қаратиш, халқимизнинг бу ерга келиб мазмунли дам олиши учун қулайликлар яратиш юзасидан кўрсатмалар берди.\nАҳолига транспорт хизмати кўрсатиш янги босқичга чиқди\nЎзбекистоннинг замонавий тарихида яна бир муҳим лойиҳа бу — шубҳасиз, Тошкент метрополитенининг Сергели йўналишида амалга оширилаётган ишлардир. Узунлиги 7,1 километрни ташкил этувчи ушбу метро йўли пойтахтимиз аҳолиси узоғини яқин қилиши, халқаро туристлар учун бир қатор қулайликлар яратиши билан аҳамиятлидир. Шунингдек, Тошкент метрополитенининг «Дўстлик» бекатидан Қўйлиқ бозоригача бўлган қисмида ҳам қурилиш ишлари жадал олиб борилмоқда. Ушбу йўналиш 11 километрдан иборат бўлиб, «Дўстлик», «Оҳангарон», «Тузель», «Илтифот», «Роҳат», «Янгиобод» ҳамда «Қўйлиқ» бекатларини ўз ичига олади.\nЯна бир гап. Давлатимиз раҳбарининг 2017 йил 10 январдаги «Аҳолига транспорт хизмати кўрсатиш ҳамда шаҳарлар ва қишлоқларда автобусларда йўловчилар ташиш тизимини янада такомиллаштириш чора-тадбирлари тўғрисида»ги қарори асосида Тошкент шаҳридан вилоятлар марказлари ва қўшни давлатларга автотранспорт қатнови йўлга қўйилди. Ташландиқ ҳолга келиб қолган «Тошкент» автовокзали таъмирланиб, йўловчилар ва мамлакатимизга келаётган сайёҳлар учун кўплаб қулайликлар яратилди.\nПойтахтимизнинг Талабалар шаҳарчасидаги бунёдкорлик ишлари, Яшнобод туманининг Махтумқули кўчасида барпо этилаётган замонавий болалар тиббиёт маркази, пойтахтимиз ҳудудини кесиб ўтувчи ариқ ва каналлар бўйларида олиб борилган кенг кўламли қурилиш ва ободончиликлар... Эҳ-ҳе, бу каби эзгу ишларнинг санаб адоғига етиб бўлмайди. Ўйлаймизки, қилинаётган бу саъй-ҳаракатлар жонажон Ўзбекистонимизни дунёнинг тараққий этган мамлакатлари сафидан муносиб ўрин эгаллашига, халқимиз турмуш тарзини янада тараққий этишига хизмат қилади.\nФуқароларнинг ўзини ўзи бошқариш органлари фаолиятини мувофиқлаштириш бўйича Тошкент шаҳар кенгаши раисининг биринчи ўринбосари.


Абдуллоҳ ибн Аббос разияллоҳу анҳу ўрганган олтин калималар – oliymahad.uz\nАбдуллоҳ ибн Аббос разияллоҳу анҳу ўрганган олтин калималар\nАбу Аббос Абдуллоҳ ибн Аббос розияллоҳу анҳудан ривоят қилинади: Бир куни Набий соллаллоҳу алайҳи ва салламнинг орқаларидан уловларига мингашиб кетардим. “Эй бола!” – дедилар Пайғамбар соллаллоҳу алайҳи ва саллам. “Мен сенга бир неча калималарни ўргатаман: Аллоҳнинг ҳақларини сақлагин – У Зот сени сақлайди. Аллоҳнинг ҳақларини сақла – Уни қаршингда топасан. Агар сўрасанг, Аллоҳдан сўра. Агар кўмак тиласанг, Аллоҳдан тила. Билгинки, бутун уммат сенга бир манфаат етказмоқ учун жамлансалар ҳам, фақат Аллоҳ таоло сен учун ёзиб қўйган манфаатни етказа оладилар. Агар улар сенга бир зарар бермоқ қасдида тўплансалар ҳам, фақат Аллоҳ сенга ёзиб қўйган зарарнигина бера оладилар. Қаламлар кўтарилган, саҳифалар қуриб бўлган” (Термизий ривоятлари).\nЯна бир ривоятда шундай дейилган:“Аллоҳнинг ҳақларини сақла – Уни қаршингда топасан. Ёруғ кунларингда Аллоҳни танигин – оғир кунларингда У Зот сени танийди. Билгинки, нима сени четлаб ўтган бўлса, унинг сенга тегиши (тақдирда) йўқ эди. Сенга етган нарсанинг (тақдири азалда) сени четлаб ўтиши йўқ эди. Билгинки, албатта ғалаба сабр билан, ёруғлик-ечим машаққат билан қўлга киритилади, шубҳасиз, оғирлик билан бирга енгиллик ҳам келур”.\nИбн Ражаб Ҳанбалий ёзадилар: “Мазкур ҳадис Исломнинг энг муҳим умумий қоидаларини ва улуғ насиҳатларини ўзида жамлаган. Ҳатто уламолардан бири бундай деган эдилар: “Ушбу ҳадис устида фикр юритиб, ханг-у манг бўлиб қолдим. Ўзимни йўқотиб қўйишимга бир баҳя қолди. Эвоҳким, мазкур ҳадис маъноларини биз ҳали ҳам тўла-тўкис англаб етмаганмиз ёхуд ундан мутлақо ғофилмиз!”.\n584500cookie-checkАбдуллоҳ ибн Аббос разияллоҳу анҳу ўрганган олтин калималарno\nОлдингиИмом Абу Исо Муҳаммад ТермизийКейингиСаҳобия аёллар – Асмо бинти Язид


ХОРИЖЛИК БЎЛГУСИ ШИФОКОРЛАР АНДИЖОНДА ТИББИЁТ СИРЛАРИНИ ЎРГАНМОҚДА(+ВИДЕО) - AUZ.UZ\nАндижон давлат тиббиёт институтининг халқаро даражадаги рейтинги ортиб бормоқда. Буни айни вақтдаўзбекистонлик талабалар қатори 43 нафар чет эл фуқаролари мазкур олийгоҳда таҳсил олаётгани ҳам кўрсатиб турибди. Улар орасида Россия, Жанубий Корея, Хиндистон, Покистон, Бангладеш, Афғонистон ва Кирғизистон давлатларидан келган илми толиблар кўпчиликни ташкил этади.\nДунё аҳлини ташвишга солаётган пандемия даврида юртимизда яратилган имконииятлардан фойдланган ҳолда таҳсил олаётган турли давлатларнинг вакиллари хотиржам. Ўз юртидаги холат ва касаллик туфайли юзага келган вазиятдан тинчи бузилган бўлишига қарамай, бағрикенг ўзбекистонликларнинг ғамхўрлигиданхурсанд.\nШу ўринда савол туғилади: уларни юртимизга қандай куч тортмоқда? Ўзбекистонда билим олишга қизиқишларининг сабаби нимада? Албатта, яратилган шаройит ва қулайликлар. Қолаверса, хорижий давлатлардаги нуфузли олийгоҳлар билан ҳамкорлик алоқаларининг мустаҳкамланиб бораётгани.\nМамлакатимизда, хусусан Андижон давлат тиббиёт институтида яратилган кенг имкониятлар хорижий талабалар сафининг кенгайишига олиб келмоқда. Ҳозирги пандемия шароитида олиб борилаётган онлайин тарғиботтадбирлари ижобий самара бермоқда.\nКуни кеча хорижий фуқароларнинг талабларига асосан Жанубий кореялик ёшлар билан ташкил этилган масофавий мулоқотда кореялик абитуриентлар ватанимиз ҳақидаги фикрларини билдириш баробарида юртимизда таълим олиш истагини билдирдилар. Улар учун хужжатларни онлайн тарзда қабул қилиш йўлга қўйилди.\nКези келганда халқаро ҳамкорлик йўналишида амалдаги ўқув йилидаянги қадамлар қўйилганини айтиб ўтиш ўринли.Германиянинг етакчи Росток университети билантиббиёт биотехнологияси,Россия Федерациясининг Урал давлат тиббиёт университети биланпедиатрия иши ва Доғистон давлат тиббиёт университети биланстоматология йўналишида кўшма таълим дастурлари имзоланди. Бу ўз ўзидан халқаро ҳамкорлик муносабатларининг кенгайиб бораётгани ва Андижон тиббиёт илмига хорижликларнинг ишончини кўрсатади.


Россия Ўзбекистонга қанча буғдой уни экспорт қилди\nЎзбекистон 2022 йилнинг январь-март ойларида Россиядан 1,3 тонна буғдой уни импорт қилди.\nТОШКЕНТ, 10 май — Sputnik. Ўзбекистон 2022 йилнинг январь-март ойларида Россиядан 1,3 тонна буғдой уни импорт қилди. Бу ҳақда Давлат статистика қўмитаси матбуот хизмати хабар берди.Статқўмга кўра, Ўзбекистонга қиймати 28,8 млн $га тенг бўлган 92,6 минг тонна буғдой уни импорт қилинди. Буғдой уни импорти ҳажми ўтган йилнинг мос даври билан солиштирилганда 22 минг тоннага ошди.Ўзбекистон буғдой унини энг кўп импорт қилган давлатлар рейтингида Қозоғистон (91,2 минг тонна) етакчилик қилмоқда. Россия (1,3 минг тонна) ҳам мамлакатнинг асосий экспортчилари қаторида. АҚШ (50 тонна), Италия (12,4 тонна) ва Франция (1,8 тонна)дан ҳам буғдой уни импорт қилинди.Эслатиб ўтамиз, Ўзбекистон 2022 йилнинг январь-март ойларида Россиядан 205,2 млн $ озиқ-овқат маҳсулотлари импорт қилди.2021 йил якуни бўйича Ўзбекистоннинг Россия билан товар айирбошлаш ҳажми 32,8 % га ўсиб, 7 млрд 517 млн $ни ташкил этди. Россия республиканинг умумий ташқи савдо айланмасида 17,9 % улуш билан йирик ҳамкор давлатлар қаторидан биринчи ўринни эгаллади.\nроссия, ўзбекистон, ун\n© Pixabay / Bru-nOМука и зерно\nЎзбекистонга қиймати 28,8 млн $га тенг бўлган 92,6 минг тонна буғдой уни импорт қилинди.\nТОШКЕНТ, 10 май — Sputnik. Ўзбекистон 2022 йилнинг январь-март ойларида Россиядан 1,3 тонна буғдой уни импорт қилди. Бу ҳақда Давлат статистика қўмитаси матбуот хизмати хабар берди.\nСтатқўмга кўра, Ўзбекистонга қиймати 28,8 млн $га тенг бўлган 92,6 минг тонна буғдой уни импорт қилинди. Буғдой уни импорти ҳажми ўтган йилнинг мос даври билан солиштирилганда 22 минг тоннага ошди.\nЎзбекистон буғдой унини энг кўп импорт қилган давлатлар рейтингида Қозоғистон (91,2 минг тонна) етакчилик қилмоқда. Россия (1,3 минг тонна) ҳам мамлакатнинг асосий экспортчилари қаторида. АҚШ (50 тонна), Италия (12,4 тонна) ва Франция (1,8 тонна)дан ҳам буғдой уни импорт қилинди.\nЭслатиб ўтамиз, Ўзбекистон 2022 йилнинг январь-март ойларида Россиядан 205,2 млн $ озиқ-овқат маҳсулотлари импорт қилди.\n2021 йил якуни бўйича Ўзбекистоннинг Россия билан товар айирбошлаш ҳажми 32,8 % га ўсиб, 7 млрд 517 млн $ни ташкил этди. Россия республиканинг умумий ташқи савдо айланмасида 17,9 % улуш билан йирик ҳамкор давлатлар қаторидан биринчи ўринни эгаллади.


Мустақил Ўзбекистон тарихида биринчи ГЭС фойдаланишга топширилди\n«Туябўғиз» кичик гидроэлектр станцияси фойдаланишга топширилди. Бу ҳақда «Халқ сўзи online» хабар бериб ўтди. Охирги ўн йилда мамлакатимиз аҳолисининг ... тадбиркорлик субъектлари арзон ва узлуксиз электр етказиб беришдир. Туябўғиз сув омбори қошидаги ушбу кичик ГЭС бу борада рўёбга чиқарилган ...\n«Туябўғиз» сув омборида янги ГЭС ишга туширилади (фото)\nйилнинг биринчи чорагида «Туябўғиз» сув омбори қошида қурилаётган ГЭСни ишга тушириш режалаштирилган. Мазкур кичик ГЭСда ҳозирда охирги иш жараёнлари кетмоқда. ГЭСнинг ... ва 32 таси модернизация қилиниши режалаштирилган. Шу асосда «Туябўғиз» сув омбори, Катта Фарғона канали, Оҳангарон, «Тўпаланг» дарёсида ...


Нурсултон Назарбой Доналд Трамп билан стратегик ҳамкорликни муҳокама қилади, бизнинг Шавкат Мирзиё собиқ вазирни бадном қилиш билан овора - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:39 - Нурсултон Назарбой Доналд Трамп билан стратегик ҳамкорликни муҳокама қилади, бизнинг Шавкат Мирзиё собиқ вазирни бадном қилиш билан овора\nШу йилнинг 16 январида АҚШ Президенти Дональд Трамп Оқ Уйда Қозоғистон Президенти Нурсултон Назарбой билан учрашади. Оқ Уй матбуот хизматига кўра,: “Икки давлат лидерлари минтақавий хавфсизлик ва иқтисодий алоқалар йўналишидаги стратегик ҳамкорлик масалаларини муҳокама қилади”. Учрашувда БМТнинг Хавфсизлик Кенгашида яқин кунларда кўриб чиқиладиган Афғонистон масаласи ҳам муҳокама этилади.\nҚозоқ матбуотига кўра, Қозоғистонда АҚШ капитали асосида 500та ширкат ва 140та Америка-Қозоғистон қўшма корхонаси фаолият олиб бормоқда.\nЯна бир нарсани эслатиш керакки, дейди мухбиримиз, шу кунларда Қозоғистон БМТнинг Хавфсизлик Кенгашида вақтинча аъзо, айни пайтда, унга раислик ҳам қилмоқда.\nБизнинг Президент Шавкат Мирзиё эса, собиқ Мудофаа Вазири Қобул Бердини танқид қилиш билан овора бўлиб, мамлакат мудофааси тизимида қатор камичиликларга йўл қўйилганини такрорлашдан чарчамаяпти. Нимагадир, Шавкат Мирзиё Мудофаа вазирлигини ҳам каламишлар босиб кетганини тилга олмаяпти. Қўрқаётган бўлса керак, чунки, “Ҳаракат” дарҳол бундай гапга қуйидагича таҳлил берарди: “Демак, Шавкат Мирзиё Кламушбоши бўлган экан-да, у ҳолда Шавкат Мирзиё ўзини танқид қилиши, аслида, дарҳол истеъфога кетиши керак. Наҳотки Шавкат Мирзиё халқ майдонларга чиқиб унинг истеъфосини талаб қилишини кутмоқчи? Ҳа, шундай кун ҳам келади.”\nРасмда - Нурсултон Назарбой ва Доналд Трампнинг 2017 йил Эр-Риёдда бўлиб ўтган Араб-мусулмон мамлакатлари ва АҚШ саммити доирасидаги учрашуви.


Ўзбекистон Осиё тараққиёт банкидан 100 миллион доллар кредит олади — Review.uz\nЎзбекистон Осиё тараққиёт банкидан 100 миллион доллар кредит олади\nУшбу маблағ Ўзбекистон соғлиқни сақлаш тизими ва санитария-эпидемиология хизматини модернизация қилиш ва жиҳозлаш учун сарфланади.\nЎзбекистон соғлиқни сақлаш тизими ва санитария-эпидемиология хизматини модернизация қилиш ва жиҳозлаш учун 100 миллион доллар кредит олади. Бу ҳақда Инвестициялар ва ташқи савдо вазирлиги матбуот хизмати хабар қилмоқда.\n13 июль куни Ўзбекистон бош вазирининг ўринбосари, инвестициялар ва ташқи савдо вазири Сардор Умурзаков видеоконференцалоқа орқали Осиё тараққиёт банки (ОТБ) президенти Масацугу Асакава билан музокаралар ўтказди. ОТБ Президенти Ўзбекистон соғлиқни сақлаш тизими ва санитария-эпидемиология хизматини модернизация қилиш ва жиҳозлаш учун 100 млн доллар миқдорида янги кредитни маъқуллаш бўйича тайёргарлик ишлари якунланаётганигини маълум қилди.\nКредит жорий йилнинг август ойи бошида маъқулланиши кутилмоқда.\nШунингдек, ушбу лойиҳани амалга ошириш учун биргаликда молиялаштириш асосида Осиё инфратузилмавий инвестициялар банкининг 100 млн долларлик маблағлари жалб этилиши маълум қилинди.


TIB.UZ / Учуққа бепарво бўлманг! - TIB.UZ\nУчуққа бепарво бўлманг!\nTIB.UZ Кун мавзуси Учуққа бепарво бўлманг!\nГерпес (учуқ) энг кенг тарқалган юқумли инфекциялардан биридир. У вируслар қўзғатадиган тери касаллиги бўлиб, баданнинг турли қисмида ғуж-ғуж майда пуфакчалар ҳосил бўлиши билан кечади.\nҲозир ўзининг биологик, физик, кимёвий ва морфологик хусусиятлари билан бир-биридан фарқ қиладиган 70 дан зиёд вируслар тури (жуда майда микроорганизмлар) аниқланган. Улар табиатда кенг тарқалган бўлиб, одам, ҳайвон, ўсимлик ва ҳашаротларда учрайди. Улар кўпгина юқумли касалликларни қўзғатиши исботланган. Касаллик манбаи бемор ёки вирус ташувчи ҳисобланиб, соғлом кишига турли хил йўллар билан юқади. Масалан, учуқ тошган одам бировни ўпганда ёки бемор сочиғидан, идиш-товоғидан фойдаланганда, жинсий алоқа йўли билан ўтади. Совқотиш, шамоллаш, организм қаршилик кучининг (иммунитет) сусайиши, гиповитоминоз, турли инфекцион касалликлар, зотилжам, безгак каби хасталиклар оқибатида ҳам пайдо бўлиши мумкин.\nОлимларнинг таъкидлашича, оддий учуқ вируси бола организмига кўпинча чақалоқлик даврида тушади. Лекин касаллик аломатлари онадан ўтган иммунитет ҳисобига юзага чиқмай, кейинчалик иммунитет кучи сусайиб, қулай шароит туғилса, вируслар хуружга келиб, касаллик рўй беради. Одам организмига тушган учуқ вируси умр бўйи сақланиб қолиши ва герпесни даволаш ўта қийин кечиши фанда исботланган. Тиббиётда бу хроник вирус ташувчилик деб аталади. Оддий учуқлар лабга, бурун учлари, лунж, пешона, қулоқ, думба, сон оралари, билак, панжалар, оғиз бўшлиғи, кўз ва жинсий аъзолар шиллиқ қаватига тошиши кузатилади. У тошган аъзода тиниқ суюқлиги бор майда ғуж-ғуж пуфакчалар пайдо бўлиб, улар тезда ёрилиб, сарғимтир юпқа қора қўтир билан қопланади. Шунингдек, қичиш, ачишиш аломатлари кузатилиб, баъзан лоҳаслик, эт увушиши, меъда-ичак фаолиятининг бузилиши рўй беради. Оғир кўринишларида иситмалаш, асаб тизими ва ички аъзоларда қатор ўзгаришлар юзага келиши кузатилган. Учуқ пуфакчаси одатда 7-10 кунда битиб, ўрнида қизғимтир ёки жигарранг доғ қолдиради. У тушиб кетган жойда яна янги пуфакчалар пайдо бўлиши мумкин (қайталайдиган учуқ).\nУчуқлар ўткир юқумли касалликларга олиб келиши мумкин. Бу хасталикни безарар деб хотиржам бўлмаслик керак. Учуқ касалликлари кўзи оғриган беморлар умумий сонининг 60 фоизига яқинини ташкил этиб, кенг тарқалгани учунгина эмас, шу билан бирга оғир асоратлари билан ҳам соғлиқ учун жиддий зиён бўлиб, ҳозирги вақтда у кўр бўлиб қолиш ва ногиронликнинг асосий сабабларидан бири ҳисобланади. Шифокорларнинг таъкидлашича, оғиз бўшлиғи ўткир учуқли стоматити 6 ойлиқдан 2-3 ёшгача бўлган болалар юқумли патологиясида қизамиқ, қизилча, тепкидан ҳам кўп учрайди. Катталарда стоматит одатда болаларга қараганда оғирроқ кечиши кузатилади.\nОлимларнинг фикрича, ўраб олувчи учуқни сувчечак вируси қўзғатади. Унинг бу тури билан фақат катталар оғриб, 10 ёшгача бўлган болаларда деярли учрамайди. Бемор билан мулоқотда бўлган болалар сувчечакка чалиниши мумкин. Ўраб олувчи учуқдан теридан ташқари асаб ҳам зарарланади. Бунда асосан бош оғриғи, шунингдек, оғриқнинг асаб йўллари (масалан, бел ва қовурғалар орасидаги асаб толалари) бўйлаб тарқалиши кузатилиб, кейинчалик асабнинг зарарланган қисмидаги терига майда пуфакчалар тошади (асосан, гавданинг бир томонига), пуфакча ичидаги тиниқ суюқликка аввал йиринг, баъзан қон аралишиши, яқинроқ жойлашган лимфа безлари катталашиши, ҳарорат кўтарилиши мумкин. Учуқли инфекцияларнинг энг оғир кўринишларидан бири марказий асаб тизимининг шикастланиши ҳисобланиб, 35 фоизгача ўлимга ва омон қолганларнинг эса ногиронлигига сабаб бўлиши таъкидланади.\nАгар учуқ жинсий аъзога тошган бўлса, жинсий алоқа вақтида бемордан соғ одамга юқиши мумкин. Шунинг учун ҳам бу касаллик таносил аъзолари касаллиги қаторига киритилади. Жинсий аъзолар герпесида беморда майда пуфакчалар тошиб, тезда ёрилади ҳамда оғриқли яра ва чақалар вужудга келиши аниқланган. Пуфакчалар тошишидан олдин бош оғриғи, тана ҳароратининг кўтарилиши, ҳолсизлик юзага келади.\nЭркак ва аёллар жинсий аъзоларининг учуқ тошиб шикастланиши дунёнинг ҳамма мамлакатларига тарқалгани ва доим ўсиб бораётгани тиббиёт ходимларини ташвишга солмоқда. Бу касалликлар узоқ давом этиб, сийдик йўлларидаги яллиғланиш жараёнларини даволаш қийин кечади. Аёлларда эса бола тушиш ҳоллари содир бўлиши мумкин, ҳомила ва гўдакка учуқ юқиши чақалоқнинг нуқсонли, ақлий заиф бўлиб туғилиши ёки ўлимга олиб келиши тахкидланади. Буларнинг ҳаммаси учуқни даволаш ниҳоятда муҳим эканини кўрсатади, шунингдек, бу касаллик қайталашининг олдини олиш зарур эканини тақозо этади. Бундай беморлар албатта тегишли тиббиёт муассасаларида рўйхатда туришлари шарт.\nМазкур хасталикларга қарши курашда энг муҳим масала дарднинг олдини олиш, шахсий гигиена қоидаларига, соғлом турмуш тарзига риоя қилишдир. Учуқнинг олдини олиш учун организмни чиниқтириш, мавсумга қараб тўғри кийиниш, бемор билан узвий мулоқотда бўлмаслик керак. Учуқ ҳадеб фақат бир жойга чиқаверса ёки кўз, оғиз бўшлиғи, жинсий аъзоларда бўлса ва тез-тез қайталаб турса, албатта, шифокор назорати остида даволаниш лозим. Касаллик авж олганда бемор ўринда ётиши шарт. Беморга витаминларга, микроэлементларга бой гўштли овқатлар истеъмол қилиш тавсия этилади. Шунингдек, иммунитетни пасайтирувчи зарарли одатлар – спиртли ичимликлар ичиш, тамаки ва нос чекишдан воз кечиш зарур.